
PREFACE. 

A  selection  of  the  hundred  best  Latin  Lyrics  is  a 
book  the  contents  of  which  must  vary  largely,  not 
only  according  to  individual  taste,  but  according  to 
the  limits  within  which  the  poems  are  chosen,  and 
the  range  which  the  term  lyrical  poetry  is  taken  to 
cover.  It  will  be  sufficient  here  to  explain  in  a 
a  few  words  the  choice  made  in  the  following 
pages. 

The  pieces  have  been  taken  wholly  from  ancient 
or  classical  Latin.  The  mediceval  lyrics,  though 
written  at  a  time  when  Latin  was  still  a  living 
language,  are  thus  excluded,  together  with  many 
others  by  authors  of  the  earlier  and  later  Renaissance 
whose  work  is  as  genuine  and  as  beautiful  as  that  of 
the  classical  decadence.  But  the  ciassical  period 
has  been  extended  to  admit  a  few  examples  of 
poems  which  really  belong  to  the  beginning  of  the 


vi  PREFACE. 

Middle  Ages.  The  scope  of  the  selection  excludes 
the  whole  body  of  Christian  poetry  which  begins 
with  the  hymns  of  St.  Ambrose.  But  one  piece  by 
Prudentius  is  included,  interesting  both  from  its  own 
simple  grace,  and  as  being,  perhaps,  the  only  passage 
in  that  copious  author's  work  written  without  any 
express  religious  allusion,  and  in  the  ancient  classical 
manner.  The  African  school  of  the  fourth  century 
which  did  so  much  to  transform  the  ancient  language 
is  represented  by  Tiberianus,  and  probably  by  the 
unknown  writer  of  the  Eve  of  St.  Venus.  Some  of 
the  lyrics  from  Boethius'  Consolation  of  Philosophy 
find  a  natural  place  among  the  products  of  a  literary 
culture  which  remained  an  inheritance  of  the 
Anician  house  long  after  it  had  died  out  of  the 
surrounding  world. 

It  has  been  the  fate  of  Latin  lyric  poetry  to  be 
represented  to  modern  times,  broadly  speaking,  by 
the  work  of  only  two  poets,  Catullus  and  Horace. 
Any  lyric  anthology  must  draw  upon  them  for  its 
main  contents  ;  and,  indeed,  it  might  be  plausibly 
argued  that  "  The  Hundred  Best  Lyrical  Poems  " 
would  rule  out  any  work  but  theirs,  for  there  is  a 

sense  in  which  all  their  poems  would  have  to  be 
included  before  room  were  made  for  those  of  others. 
Even  in  a  more  widelv  representative  selection, 
it  will  surprise  no  one  to  flnd  that  Horace  con- 
tributes  half  of  the  hundred  poems,  and  Catullus, 
from  his  slenderer  volume,  half  of  the  remainder. 
The  definition  of  a  lyric  may  reasonablv  be 
extended  to  cover  the  passages  taken  from  Virgii's 
Eclogues,  in  which  the  idylJic  manner  rises  to  a 
higher  tension  and  possesses  at  least  one  of  the 
notes  of  the  lyric  proper.  The  same  claim  : 
be  made  for  the  beautiful  piece  bv  Statius,  in 
wfaich  he  perhaps  came  nearer  his  master's  touch 
than  he  did  in  his  scholarly  and  rather  tedious 
epics.  SimUarly,  the  little  elegiac  pieces  given  from 
Seneca,  Petronius,  Claudian,  and  Pentadius,  though 
under  a  strict  classilication  thev  would  count  as 
epigrams,  have,  like  many  of  the  Greek  epigrams  in 
the  Anthology,  something  of  a  lyrical  quality. 

A  word  mav  be  added  as  regards  text  and 
spelling.  The  text  is  founded  chierly  on  that  of  the 
standard  modern  editions,  for  deviations  from 
which  the   Editor   must  be   held   responsible.      In 

the  case  of  the  Pervigi/ium  Veneris  a  wholly 
rearranged  and  largely  altered  text  has  been 
printed.  As  this  is  not  a  critical  edition,  it  does 
not  indicate  readings  which  are  restorations  or 
conjectures.  Scholars  will  not  require  any  such 
indications,  and  to  ordinary  readers  they  would 
be  a  mere  incumbrance. 

There  is  as  yet  no  universally  recognised  system 
of  Latin  spelling.  That  adopted  here  is  meant  to 
combine  as  much  as  possible  of  the  three  standards, 
authority,  uniformity,  and  convenience.  These 
standards  are  often  conflicting.  From  one  age  to 
another  the  recognised  system  of  spelling  did  not 
remain  uniform,  and  even  at  the  best  period,  there 
was  much  variety  of  individual  choice  or  caprice. 
A  working  compromise  is  all  that  can  be  arrived  at 
for  general  use. 

One  point  in  spelling  is,  however,  so  prominent 
as  to  demand  a  special  note.  In  the  titles,  the 
names  of  authors  in  the  genitive  case  are  printed 
Vergi/ii,  Statii,  Prudentii,  not  Vergi/i,  Stati,  Prudenti. 
There  is,  of  course,  no  doubt  that  Vergili  and 
Horati  were  the  forms  ordinarily  used  in  the  best 

period.  It  is  equally  certain  that  the  form  in  -// 
almost  wholly  replaced  that  in  -/  during  the  first 
century  of  the  Empire.  At  the  risk,  as  he  tells  me, 
of  being  affectedly  archaic,  the  accomplished  Editor 
of  the  new  Corpus  Poetarum  Latinorum  determined, 
in  the  interest  of  a  uniform  and  settled  practice,  to 
print  the  earlier  form  throughout.  At  the  risk  of 
being  old-fashioned,  I  have,  in  the  same  interest, 
chosen  the  later.  But  it  may  be  observed,  in  support 
of  this  choice,  that  the  remarkable  researches  of 
Professor  Zielinski  seem  to  prove  that,  even  in  the 
Ciceronian  age  and  in  Cicero's  own  practice,  both 
spellings  were  well  established. 

J.  W.  M. 

/.  CA  TULLL 

VIVAMUS,  mea  Lesbia,  atque  amemus, 
rumoresque  senum  severiorum 
omnes  unius  aestimemus  assis. 
soles  occidere  et  redire  possunt : 
nobis  cum  semel  occidit  brevis  lux, 
nox  est  perpetua  una  dormienda. 
da  mi  basia  mille,  deinde  centum, 
dein  mille  altera,  dein  secunda  centum, 
deinde  usque  altera  mille,  deinde  centum. 
dein,  cum  miiia  multa  fecerimus, 
conturbabimus  illa,  ne  sciamus, 
aut  nequis  malus  invidere  po? .-::, 
cum  tantum  sciat  esse  basiorum. 


2.  EIUSDEM. 

ILLE  mi  par  esse  deo  videtur, 
ille,  si  fas  est,  superare  divos, 
qui  sedens  adversus  identidem  te 

spectat  et  audit 
dulce  ridentem,  misero  quod  omnis 
eripit  sensus  mihi :  nam  simul  te, 
Lesbia,  aspexi,  nihil  est  super  mi 

vocis  in  ore. 
L2 

lingua  sed  torpet,  tenuis  sub  artus 
flamma  demanat,  sonitu  suopte 
tintinant  aures  geminae,  teguntur 

lumina  nocte. 
otium,  Catulle,  tibi  molestumst : 
otio  exultas  nimiumque  gestis. 
otium  et  reges  prius  et  beatas 

perdidit  urbes. 


3.  EIUSDEM. 

VESPER  adest,iuvenes,  consurgite:  Vesper  Olympo 
expectata  diu  vix  tandem  lumina  tollit. 
surgere  iam  tempus,  iam  pinguis  linquere  mensas  ; 
iam  veniet  virgo,  iam  dicetur  Hymenaeus. 

Hymen  o  Hymenaee,  Hymen  ades  o  Hymenaee  ! 

Cernitis,  innuptae,  iuvenes  ?  consurgite  contra  : 
nimirum  Oetaeos  ostendit  noctifer  ignes. 
sic  certest  ;    viden  ut  perniciter  exsiluere  ? 
non  temere  exsiluere  ;   canent  quod  visere  par  est. 
Hymen  o  Hymenaee,  Hymen  ades  o  Hymenaee  ! 

Non  facilis  nobis,  aequales,  palma  paratast ; 
adspicite,  innuptae  secum  ut  meditata  requirunt. 
non  frustra  meditantur,  habent  memorabile  quod  sit, 
nec  mirum,  penitus  quae  tota  mente  laborant. 
nos  alio  mentes,  alio  divisimus  aures : 
iure  igitur  vincemur  ;    amat  victoria  curam. 
quare  nunc  animos  saltem  convertite  vestros  ; 
dicere  iam  incipient,  iam  respondere  decebit. 

Hymen  o  Hymenaee,  Hymen  ades  o  Hymenaee. 

Hespere,  qui  caelo  fertur  crudclior  ignis  ? 
qui  natam  possis  conplexu  avellere  matris, 
conplexum  matris  retinentem  avellere  natam, 
et  iuveni  ardenti  castam  donare  puellam. 
quid  faciunt  hostes  capta  crudelius  urbe  ? 

Hymen  o  Hymenaee,  Hymen  ades  o  Hvmcnaee  ! 

Hespere,  qui  caelo  lucet  iucundior  ignis  ? 
qui  desponsa  tua  firmes  conubia  rlamma, 
quae  pepigere  viri,  pepigerunt  ante  parentes 
nec  iunxere  prius  quam  se  tuos  extulit  ardor. 
quid  datur  a  divis  felici  optatius  hora  ? 

Hymen  o  Hymenaee,  Hymen  ades  o  Hymenaee  ! 

Hesperus  e  nobis,  aequales,  abstuiit  unam 

namque  tuo  adventu  vigilat  custodia  semper. 
nocte  latent  fures,  quos  idem  saepe  revertens, 
Hespere,  mutato  conprendis  nomine  Eous. 

Hymen  o  Hymenaee,  Hymen  ades  o  Hymenaee  ! 

*  * 

at  lubet  innuptis  ficto  te  carpere  questu. 

quid  tum,  si  carpunt,  tacita,  a,  quem  mente  requirunt  ? 

Hvmen  o  Hvmenaee,  Hvmen  ades  o  Hvmenaee  ! 
j  j  '      j  j 

Ut  flos  in  saeptis  secretus  nascitur  hortis, 

ignotus  pecori,  nullo  convolsus  aratro, 

quem  mulcent  aurae,  firmat  sol,  educat  imber 

multi  illum  pueri,  multae  optavere  puellae  : 
idem  cum  tenui  carptus  deiioruit  ungui, 
nuLli  Ulum  pueri,  nullae  optavere  puellae : 


DE    AMORE. 

sic  virgo,  dum  intacta  manet,  dum  cara  suis  est ; 
cum  castum  amisit  polluto  corpore  florem, 
nec  pueris  iucunda  manet  nec  cara  puellis. 

Hymen  o  Hymenaee,  Hymen  ades  o  Hymenaee  ! 

Ut  vidua  in  nudo  vitis  quae  nascitur  arvo 
numquam  se  extollit,  numquam  mitem  educat  uvam, 
sed  tenerum  prono  deflectens  pondere  corpus 
iam  iam  contin^it  summum  radice  flagellum  ; 

O  O  " 

hanc  nulli  agricolae,  nulli,  a,  coluere  iuvenci: 

at  si  forte  eademst  ulmo  coniuncta  marito, 

multi  illam  agricolae,  multi  coluere  iuvenci : 

sic  virgo,  dum  intacta  manet,  dum  inculta  senescit  ; 

cum  par  conubium  maturo  tempore  adeptast, 

cara  viro  magis  et  minus  est  invisa  parenti. 

Hymen  o  Hymenaee,  Hymen  ades  o  Hymenaee  ! 

At  nec  tu  pugna  cum  tali  coniuge,  virgo. 

non  aequomst  pugnare,  pater  quoi  tradidit  ipse, 

ipse  pater  cum  matre,  quibus  parere  necessest. 

virginitas  non  tota  tuast,  ex  parte  parentumst  ; 

tertia  pars  patrist,  pars  est  data  tertia  matri, 

tertia  sola  tuast :   noli  pugnare  duobus, 

qui  genero  sua  iura  simul  cum  dote  dederunt. 

Hymen  o  Hymenaee,  Hymen  ades  o  Hymenaee ! 

4.  EIUSDEM. 

NULLA  potest  mulier  tantum  se  dicere  amatam 
vere,  quantum  a  me  Lesbia  amata  mea  es. 

nulla  fides  ullo  fuit  unquam  foedere  tanta, 
quanta  in  amore  tuo  ex  parte  reperta  meast. 

EIUSDEM. 

QUAERIS,  quot  mihi  basiationes 

tuae,  Lesbia,  sint  satis  superque. 

quam  magnus  numerus  Libyssae  harenae 

lasarpiciferis  iacet  Cyrenis, 

oraclum  Iovis  mter  aestuosi 

et  Batti  veteris  sacrum  sepulcrum, 

aut  quam  sidera  multa,  cum  tacet  nox, 

furtivos  hominum  vident  amores, 

tam  te  basia  multa  basiare 

vesano  satis  et  suDer  Catullost, 

quae  nec  pernumerare  curiosi 

possint  nec  mala  fascinare  lingua. 


6.  EIUSDEM. 

LESBIA  mi  dicit  semper  male  nec  tacet  umquam 
de  me  :    Lesbia  me  dispeream  nisi  amat. 

quo  signo  ?  quia  sunt  totidem  mea  :  deprecor  illam 
adsidue,  verum  dispeream  nisi  amo. 


EIUSDEM. 

IUCUNDUM,  mea  vita,  mihi  proponis  amorem 
hunc  nostrum  inter  nos  perpetuomque  iore. 

di  magni,  facite  ut  vere  promittere  possit, 
atque  id  sincere  dicat  et  ex  animo, 

ut  liceat  nobis  tota  perducere  vita 

aeternum  hoc  sanctae  foedus  amicitiae. 


DE    AMORE. 

8.  PETRONIL 

LECTO  compositus  vix  prima  silentia  noctis 

carpebam  et  somno  lumina  victa  dabam  : 
cum  me  saevus  Amor  prensat  sursumque  capillis 

excitat  et  lacerum  pervigilare  iubet. 
*  tu  famulus  meus,'  inquit,  '  ames  cum  mille  puellas, 

solus,  io,  solus,  dure,  iacere  potes  ?  ' 
exsilio  et  pedibus  nudis  tunicaque  soluta 

omne  iter  incipio,  nullum  iter  expedio. 
nunc  propero,  nunc  ire  piget,  rursumque  redire 

poenitet  et  pudor  est  stare  via  medh. 
ecce  tacent  voces  hominum  strepitusque  viarum 

et  volucrum  cantus  turbaque  fida  canum  : 
solus  ego  ex  cunctis  paveo  somnumque  torumque 

et  sequor  imperium,  magne  Cupido,  tuum. 


HORA  TIL 

QUIS  multa  gracilis  te  puer  in  rosa 
perfusus  liquidis  urget  odoribus 
grato,  Pyrrha,  sub  antro  ? 
cui  flavam  religas  comam, 
simplex  munditiis  ?   heu  quotiens  fidem 
mutatosque  deos  flebit  et  aspera 
nigris  aequora  ventis 
emirabitur  insolens, 
qui  nunc  te  fruitur  credulus  aurea, 
qui  semper  vacuam,  semper  amabilem 
sperat,  nescius  aurae 
fallacis.  miseri,  quibus 


DE    AMORE. 

intemptata  nites.  me  tabula  sacer 
votiva  paries  indicat  uvida 
suspendisse  potenti 
vestimenta  maris  deo. 


io.  CA  TULLL 

NULLI  se  dicit  mulier  mea  nubere  malle 
quam  mihi,  non  si  se  Iuppiter  ipse  petat. 

dicit :   sed  mulier  cupido  quod  dicit  amanti, 
in  vento  et  rapida  scribere  oportet  aqua. 

//.  PENTADIL 

CREDE  ratem  ventis,  animum  ne  crede  puellis; 

namque  est  feminea  tutior  unda  fide. 
femina  nuila  bona  est,  vel,  si  bona  contigit  una, 

nescio  quo  fato  est  res  mala  facta  bona. 

12.  HORA  TIL 

ULLA  si  iuris  tibi  perierati 
poena,  Barine,  nocuisset  umquam, 
dente  si  nigro  heres  vel  uno 

turpior  ungui, 
crederem  :   sed  tu  simul  obligasti     - 
perfidum  votis  caput,  enitescis 
pulcrior  multo  iuvenumque  prodis 

publica  cura. 
expedit  matris  cineres  opertos 
fallere  et  toto  taciturna  noctis 


DE   AMORE. 

signa  cum  caelo  gelidaque  divos 

morte  carentis. 
ridet  hoc,  inquam,  Venus  ipsa,  rident 
simplices  Nymphae,  ferus  et  Cupido 
semper  ardentis  acuens  sagittas 

cote  cruenta. 
adde  quod  pubes  tibi  crescit  omnis, 
servitus  crescit  nova,  nec  priores 
impiae  tectum  dominae  relincunt 

saepe  minati. 
te  suis  matres  metuunt  iuvencis, 
te  senes  parci  miseraeque  nuper 
virgines  nuptae,  tua  ne  retardet 

aura  maritos. 


13.  VERGILII. 

NASCERE,  praequediem  veniens  age,  Lucifer,  almum, 
coniugis  indigno  Nysae  deceptus  amore 
dum  queror,  et  divos,  quamquam  nil  testibus  illis 
profeci,  extrema  moriens  tamen  adloquor  hora. 

incipe  Maenalios  mecum,  mea  tibia,  versus. 
Maenalus  argutumque  nemus  pinosque  loquentis 
semper  habet;   semper  pastorum  ille  audit  amores, 
Panaque  qui  primus  calamos  non  passus  inertis. 

incipe  Maenalios  mecum,  mea  tibia,  versus. 
Mopso  Nysa  datur  :   quid  non  speremus  amantes  ? 
iungentur  iam  grypes  equis,  aevoque  sequenti 
cum  canibus  timidi  venient  ad  pocula  dammae. 
Mopse,  novas  incide  faces  :   tibi  ducitur  uxor  ; 
sparge,  marite,  nuces :   tibi  deserit  Hesperus  Oetam. 

incipe  Maenalios  mecum,  mea  tibia,  versus. 
o  digno  coniuncta  viro,  dum  despicis  omnis, 
dumque  tibi  est  odio  mea  fistula  dumque  capellae 
•  hirsutumque  supercilium  promissaque  barba, 
nec  curare  deum  credis  mortalia  quemquam  ! 

incipe  Maenalios  mecum,  mea  tibia,  versus. 
saepibus  in  nostris  parvam  te  roscida  mala 
(dux  ego  vester  eram)  vidi  cum  matre  legentem. 
alter  ab  undecimo  tum  me  iam  acceperat  annus  ; 
iam  fragilis  poteram  ab  terra  contingere  ramos. 
ut  vidi,  ut  perii !   ut  me  malus  abstulit  error ! 

incipe  Maenalios  mecum,  mea  tibia,  versus. 
nunc  scio,  quid  sit  Amor  ;   duris  in  cotibus  illum 
aut  Tmaros,  aut  Rhodope,  aut  extremi  Garamantes, 
nec  generis  nostri  puerum  nec  sanguinis  edunt. 

incipe  Maenalios  mecum,  mea  tibia,  versus. 
saevus  Amor  docuit  natorum  sanguine  matrem 
commaculare  manus  ;    crudelis  tu  quoque,  mater  ; 
crudelis  mater  magis,  an  puer  improbus  ille  ? 
improbus  ille  puer  ;    crudelis  tu  quoque,  mater. 

incipe  Maenalios  mecum,  mea  tibia,  versus. 
nunc  et  ovis  ultro  fugiat  lupus,  aurea  durae 
mala  ferant  quercus,  narcisso  floreat  alnus, 
pinguia  corticibus  sudent  electra  myricae, 
certent  et  cycnis  ululae,  sit  Tityrus  Orpheus, 
Orpheus  in  silvis,  inter  delphinas  Arion. 

incipe  Maenalios  mecum,  mea  tibia,  versus. 
omnia  vel  medium  flant  mare.      vivite,  silvae  : 
praeceps  aerii  specula  de  montis  in  undas 
deferar ;   extremum  hoc  munus  morientis  habeto. 

desine  Maenalios,  iam  desine,  tibia,  versus 


DE    AMORE. 

14.  CA  TULLL 

DICEBAS  quondam  solum  te  nosse  Catullum, 

Lesbia,  nec  prae  me  velle  tenere  Iovem. 
dilexi  tum  te  non  tantum  ut  volgus  amicam, 

sed  pater  ut  gnatos  diligit  et  generos. 
nunc  te  cognovi  :    quare  etsi  inpensius  uror, 

multo  mi  tamen  es  vilior  et  levior. 
'qui  potis  est'  ?   inquis.      quia  amantem  iniuria  talis 

cogit  amare  magis  sed  bene  velle  minus. 

75.  EIUSDEM. 

ODI  et  amo.     quare  id  faciam,  fortasse  requiris. 
nescio,  sed  fieri  sentio  et  excrucior. 

16.  EIUSDEM. 

DESINE  de  quoquam  quicquam  bene  relle  mereri 

aut  aliquem  fieri  posse  putare  pium. 
omnia  sunt  ingrata,  nihil  fecisse  benigne  ; 

immo  taedet  obestque  et  magis  atque  magis  : 
ut  mihi,  quem  nemo  gravius  nec  acerbius  urget, 

quam  modo  qui  me  unum  atque  unicum  amicum  habuit 

/7.  EIUSDEM. 

HUC  est  mens  deducta  tua,  mea  Lesbia,  culpa, 

atque  ita  se  officio  perdidit  ipsa  suo, 
ut  iam  nec  bene  velle  queat  tibi,  si  optima  fias, 

nec  desistere  amare,  omnia  si  facias. 


DE    AMORE. 

18.  EIUSDEM. 

FURI  et  Aurcli,  comites  Catulli, 
sive  in  extremos  penetrabit  Indos, 
litus  ut  longe  resonante  Eoa 

tunditur  unda, 
sive  in  Hyrcanos  Arabasve  molles, 
seu  Sagas  sagittiferosve  Parthos, 
sive  quae  septemgeminus  colorat 

aequora  Nilus, 
sive  trans  altas  gradietur  Alpes, 
Caesaris  visens  monimenta  magni, 
Gallicum  Rhenum,  horribile  aequor  ulti- 

mosque  Britannos, 
omnia  haec,  quaecumque  feret  voluntas 
caelitum,  temptare  simul  parati, 
pauca  nuntiate  meae  puella 

non  bona  dicta: 
cum  suis  vivat  valeatque  moechis, 
quos  simul  complexa  tenet  trecentos, 
nullum  amans  vere,  sed  identidem  omnium 

ilia  rumpens  : 
nec  meum  respectet,  ut  ante,  amorem, 
qui  illius  culpa  cccidit  velut  prati 
ultimi  flos,  praetereunte  postquam 

tactus  aratrost. 

ig.  EIUSDEM. 

SIQUA  recordanti  benefacta  priora  voluptas 
est  homini,  cum  se  cogitat  esse  pium 

nec  sanctum  violasse  fidem  nec  foedere  in  ullo 
divom  ad  fallendos  numine  abusum  homines, 

ii 

multa  parata  manent  in  longa  aetate,  Catulle, 

ex  hoc  ingrato  gaudia  amore  tibi. 
nam  quaecumque  homines  bene  cuiquam  aut  dicere  possun 

aut  facere,  haec  a  te  dictaque  factaque  sunt  ; 
omniaque  ingratae  perierunt  credita  menti. 

quare  cur  tu  te  iam  amplius  excrucies  ? 
quin  tu  animum  offirmas  atque  istinc  teque  reducis 

et  dis  invitis  desinis  esse  miser. 
*  difficilest  longum  subito  deponere  amorem., 

difficilest,  verum  hoc  qua  lubet  efficias. 
una  salus  haec  est,  hoc  est  tibi  pervincendum : 

hoc  facias,  sive  id  non  pote  sive  pote. 
o  di,  si  vestrumst  misereri,  aut  si  quibus  umquam 

extremam  iam  ipsa  in  morte  tulistis  opem, 
me  miserum  aspicite  et,  si  vitam  puriter  egi, 

eripite  hanc  pestem  perniciemque  mihi. 
heu,  mihi  surrepens  imos  ut  torpor  in  artus 

expulit  ex  omni  pectore  laetitias. 
non  iam  illud  quaero,  contra  me  ut  diligat  illa, 

aut,  quod  non  potis  est,  esse  pudica  velit : 
ipse  valere  opto  et  taetrum  hunc  deponere  morbum. 

o  di,  reddite  mi  hoc  pro  pietate  mea. 


20.  VERGILIL 

EFFER  aquam  et  molli  cinge  haec  altaria  vitta 
verbenasque  adole  pinguis  et  mascula  tura : 
coniugis  ut  magicis  sanos  avertere  sacris 
experiar  sensus  ;   nihil  hic  nisi  carmina  desunt. 

ducite  ab  urbe  domum,  mea  carmina,  ducite  Daphnim. 
carmina  vel  caelo  possunt  deducere  Lunam ; 

carminibus  Circe  socios  mutavit  Ulixi ; 
frigidus  in  pratis  cantando  rumpitur  anguis. 

ducite  ab  urbe  domum,  mea  carmina,  ducite  Daphnim. 
terna  tibi  haec  primum  triplici  diversa  colore 
licia  circumdo,  terque  haec  altaria  circum 
effigiem  duco  ;    numero  deus  impare  gaudet. 

ducite  ab  urbe  domum,  niea  carmina,  ducite  Daphnim. 
necte  tribus  nodis  ternos,  Amarylli,  colores  ; 
necte,  Amarylli,  modo,  et,  '  Veneris,'  die,  'vincula  necto/ 

ducite  ab  urbe  domum,  mea  carmina,  ducite  Daphnim. 
limus  ut  hic  durescit  et  haec  ut  cera  Jiquescit 
uno  eodemque  igni,  sic  nostro  Daphnis  amore. 
sparge  molam,  et  fragilis  incende  bitumine  laurus. 
Daphnis  me  malus  urit,  ego  hanc  in  Daphnide  laurum. 

ducite  ab  urbe  domum,  mea  carmina,  ducite  Daphnim. 
talis  amor  Daphnim,  qualis  cum  fessa  iuvencum 
per  nemora  atque  altos  quaerendo  bucula  lucos 
propter  aquae  rivum  viridi  procumbit  in  ulva 
perdita,  nec  serae  meminit  decedere  nocti, 
tsJis  amor  teneat,  nec  sit  mihi  cura  mederi. 

ducite  ab  urbe  domum,  mea  carmina,  ducite  Daphnim. 
has  olim  exuvias  mihi  perfidus  ilJe  reJiquit, 
pignora  cara  sui ;   quae  nunc  ego  limine  in  ipso, 
terra,  tibi  mando  ;   debent  haec  pignora  Daphnim. 

ducite  ab  urbe  domum,  mea  carmina,  ducita  Daphnim. 
has  herbas  atque  haec  Ponto  mihi  lecta  venena 
ipse  dedit  Moeris  ;   nascuntur  plurima  Ponto. 
his  ego  saepe  lupum  fieri  et  se  condere  silvis 
Moerim,  saepe  animas  imis  excire  sepuJcris 
atque  satas  alio  vidi  traducere  messis. 

ducite  ab  urbe  domum,  mea  carmina,  ducite  Daphnim. 
fer  cineres,  Amaryllii,  foras,  rivoque  fluenti 
transque  caput  iace  ;   nec  respexeris.     his  ego  Daphnim 

adgrediar  ;   nihil  iJle  deos,  nil  carmina  curat. 

ducite  ab  urbe  domum,  mea  carmina,  ducite  Daphnim. 
aspice  corripuit  tremulis  altaria  flammis 
sponte  sua,  dum  ferre  moror,  cinis  ipse.     bonum  sit  i 
nescio  quid  certe  est,  et  Hylax  in  limine  latrat. 
credimus  ?      an,  qui  amant,  ipsi  sibi  somnia  tingunt  ? 

parcite,  ab  urbe  venit,  iam,  carmina,  parcite,  Daphnis. 

21.  EIUSDEM. 

QUAE  nemora,  aut  qui  vos  saltus  habuere,  puellae 

Naides,  indigno  cum  Gallus  amore  peribat : 

nam  neque  Parnasi  vobis  iuga,  nam  neque  Pindi 

ulla  moram  fecere,  neque  Aonie  Aganippe. 

iilum  etiam  lauri,  etiam  tievere  myricae  ; 

pinifer  illum  etiam  sola  sub  rupe  iacentem 

Maenalus  et  gelidi  fleverunt  saxa  Lycaei ; 

stant  et  oves  circum  ;    (nostri  nec  paenitet  illas, 

nec  te  paeniteat  pecoris,  divine  poeta : 

et  formosus  ovis  ad  flumina  pavit  Adonis) 

venit  et  upilio  ;    tardi  venere  subulci  ; 

uvidus  hiberna  venit  de  glande  Menalcas. 

omnes, '  unde  amor  iste,'  rogant,  *  tibi  ? '  venit  Apollo : 

*  Galle,  quid  insanis  ? '  inquit ;    '  tua  cura  Lycoris 

perque  nives  alium  perque  horrida  castra  secuta  est.' 

venit  et  agresti  capitis  Silvanus  honore, 

florentis  ferulas  et  grandia  lilia  quassans. 

Pan  deus  Arcadiae  venit,  quem  vidimus  ipsi 

sanguineis  ebuli  bacis  minioque  rubentem. 

'  ecquis  erit  modus  ? '  inquit  ;  'Amor  non  talia  curat ; 

nec  lacrimis  crudelis  Amor,  nec  gramina  rivis, 

nec  cytiso  saturantur  apes,  nec  fronde  capellae.' 

tristis  at  ille :   '  tamen  cantabitis,  Arcades,'  inquit, 

*  montibus  haec  vestris  :   soli  cantare  periti 
Arcades.  o  mihi  tum  quam  molliter  ossa  quiescant, 
vestra  meos  olim  si  fistula  dicat  amores  ! 
atque  utinam  ex  vobis  unus,  vestrique  fuissem 
aut  custos  gregis,  aut  maturae  vinitor  uvae  ! 
certe,  sive  mihi  Phyllis  sive  esset  Amyntas, 
seu  quicumque  furor  (quid  tum,  si  fuscus  Amyntas  ? 
et  nigrae  violae  sunt  et  vaccinia  nigra) 
mecum  inter  salices  lenta  sub  vite  iaceret ; 
serta  mihi  Phyliis  legeret,  cantaret  Amyntas. 
hic  gelidi  fontes,  hic  moliia  prata,  Lycori, 
hic  ncmus  ;  hic  ipso  tecum  consumerer  aevo. 
nunc  insanus  amor  duri  me  Martis  in  armis 
tela  inter  media  atque  adversos  detinet  hostes  ; 
tu  procul  a  patria,  nec  sit  mihi  credere  tantum  ! 
Alpinas,  a  dura,  nives  et  frigora  Rheni 
me  sine  sola  vides.     a,  te  ne  frigora  laedant ! 
a,  tibi  ne  teneras  glacies  secet  aspera  plantas  ! 
ibo,  et,  Chalcidico  quae  sunt  mihi  condita  versu 
carmina,  pastoris  Siculi  modulabor  avena. 
certum  est  in  silvis  inter  spelaea  ferarum 
malle  pati  tenerisque  meos  incidere  amores 
arboribus  ;    crescent  illae,  crescetis,  amores. 
interea  mixtis  lustrabo  Maenala  Nymphis, 
aut  acris  venabor  apros.     non  me  ulla  vetabunt 
frigora  Parthenios  canibus  circumdare  saltus. 
iam  mihi  per  rupes  videor  lucosque  sonantis 
ire  ;   libet  Partho  torquere  Cydonia  cornu 
spicula.     tamquam  haec  sit  nostri  medicina  furoris 
aut  deus  ille  malis  hominum  mitescere  discat !  ' 
iam  neque  Amadryades  rursus  nec  carmina  nobis 
ipsa  placent  ;   ipsae  rursus  concedite  silvae. 
non  illum  nostri  possunt  mutare  labores, 

nec  si  frigoribus  mediis  Hebrumque  bibamus 
Sithoniasque  nives  hiemis  subeamus  aquosae, 
nec  si,  cum  moriens  alta  liber  aret  in  ulmo, 
Aethiopum  versemus  ovis  sub  sidere  Cancri. 
omnia  vincit  Amor  ;   et  nos  cedamus  Amori. 


22.  HORA  TIL 

EST  mihi  nonum  superantis  annum 
plenus  Albani  cadus  ;   est  in  horto, 
Phylli,  nectendis  apium  coronis  ; 

est  hederae  vis 
multa  qua  crinis  religata  fulges  ; 
ridet  argento  domus ;   ara  castis 
vincta  verbenis  avet  immolato 

spargier  agno  ; 
cuncta  festinat  manus,  huc  et  illuc 
cursitant  mixtae  pueris  puellae  ; 
sordidum  flammae  trepidant  rotantes 

vertice  fumum. 
ut  tamen  noris  quibus  advoceris 
gaudiis,  Idus  tibi  sunt  agendae, 
qui  dies  mensem  Veneris  marinae 

findit  Aprilem, 
iure  sollemnis  mihi  sanctiorque 
paene  natali  proprio,  quod  ex  hac 
luce  Maecenas  meus  affluentis 

ordinat  annos. 
Telephum,  quem  tu  petis,  occupavit 
non  tuae  sortis  iuvenem  puella 
dives  et  lasciva  tenetque  grata 
compede  vinctum. 
16 

terret  ambustus  Phaethon  avaras 
spes,  et  exemplum  grave  praebet  ales 
Pegasus  terrenum  equitem  gravatus 

Bellerophontem, 
scmper  ut  te  digna  sequare  et  ultra 
quam  licet  sperare  nefas  putando 
disparem  vites.      age  iam,  meorum 

finis  amorum 
(non  enim  posthac  alia  calebo 
femina),  condisce  modos,  amanda 
voce  quos  reddas  ;   minuentur  atrae 

carmine  curae. 


23.  EIUSDEM 

VIXI  puellis  nuper  idoneus 
et  militavi  non  sine  gloria : 

nunc  arma  defunctumque  bello 
barbiton  hic  paries  habebit, 
laevom  marinae  qui  Veneris  latus 
custodit.      hic,  hic  ponite  lucida 
funalia  et  vectes  et  arcus 
oppositis  foribus  minacis. 
o  quae  beatam  diva  tenes  Cyprum  et 
Memphin  carentem  Sithonia  nive, 
regina,  sublimi  flageilo 

tange  Chloen  semel  arrogantem. 

24.  PRUDENTIL 

PER  quinquennia  jam  decem, 

ni  fallor,  fuimus  :   septimus  insuper 
annum  cardo  rotat,  dum  fruimur  sole  volubili 

instat  terminus,  et  diem 

vicinum  senio  iam  Deus  applicat. 

quidvis  utile  tanti  spatio  temporis  egimus  ? 
aetas  prima  crepantibus 

flevit  sub  ferulis.     mox  docuit  toga 

infectum  vitiis  falsa  loqui,  non  sine  crimine. 
tum  Jasciva  protervitas, 

ac  luxus  petulans  (heu  pudet  ac  piget !) 

foedavit  iuvenem  nequitiae  sordibus  ac  iuto  : 
exin  iurgia  turbidos 

armarunt  animos,  et  male  pertinax 

vincendi  studium  subiacuit  casibus  asperis  : 
bis  legum  moderamine 

frenos  nobilium  reximus  urbium, 

ius  civile  bonis  reddidimus,  terruimus  reos  : 
tandem  militiae  gradu 

evectum  pietas  Principis  extulit, 

assumptum  propius  stare  iubens  ordine  proximo. 
haec  dum  vita  volans  agit, 

irrepsit  subito  canities  seni, 

oblitum  veteris  me  Saliae  consulis  arguens  : 
sub  quo  prima  dies  mihi 

quam  multas  hiemes  volverit,  et  rosas 

pratis  post  glaciem  reddiderit,  nix  capitis  probat. 


25.  VERGILII. 

O  CRUDELIS  Alexi,  nihil  mea  carmina  curas  ? 
nil  nostri  miserere  ?   mori  me  denique  coges. 
nunc  etiam  pecudes  umbras  et  frigora  captant ; 
nunc  viridis  etiam  occultant  spineta  lacertos, 
Thestylis  et  rapido  fessis  messoribus  aestu 

alia  serpullumque  herbas  contundit  olentis. 
at  mecum  raucis,  tua  dum  vestigia  lustro, 
sole  sub  ardenti  resonant  arbusta  cicadis. 
nonne  fuit  satius  tristis  Amaryllidis  iras 
atque  superba  pati  fastidia  ?  nonne  Menalcan, 
quamvis  ille  niger,  quamvis  tu  candidus  esses  ? 
o  formose  puer,  nimium  ne  crede  colori. 
alba  ligustra  cadunt,  vaccinia  nigra  leguntur. 
despectus  tibi  sum,  nec  qui  sim  quaeris,  Alexi, 
quam  dives  pecoris,  nivei  quam  lactis  abundans  ; 
mille  meae  Siculis  errant  in  montibus  agnae  ; 
lac  mihi  non  aestate  novum,  non  frigore  defit. 
canto  quae  solitus,  si  quando  armenta  vocabat, 
Amphion  Dircaeus  in  Actaeo  Aracintho. 
nec  sum  adeo  informis  :   nuper  me  in  litore  vidi, 
cum  placidum  ventis  staret  mare  ;    non  ego  Daphnim 
iudice  te  metuam,  si  numquam  fallit  imago. 
o  tantum  libeat  mecum  tibi  sordida  rura 
atque  humilis  habitare  casas  et  figere  cervos 
haedorumque  gregem  viridi  compellere  hibisco  ! 
mecum  una  in  silvis  imitabere  Pana  canendo. 
Pan  primus  calamos  cera  coniungere  pluris 
instituit  ;    Pan  curat  ovis  oviumque  magistros. 
nec  te  paeniteat  calamo  trivisse  labellum  : 
haec  eadem  ut  sciret,  quid  non  faciebat  Amyntas  ? 
est  mihi  disparibus  septem  compacta  cicutis 
fistula,  Damoetas  dono  mihi  quam  dedit  olim, 
et  dixit  moriens :    '  te  nunc  habet  ista  secundum/ 
dixit  Damoetas  :   invidit  stultus  Amvntas. 

J 

praeterea  duo  nec  tuta  mihi  valle  reperti 
capreoli,  sparsis  etiam  nunc  pellibus  albo, 
bina  die  siccant  ovis  ubera  ;    quos  tibi  servo. 
iam  pridem  a  me  illos  abducere  Thestylis  orat ; 

et  faciet,  quoniam  sordent  tibi  munera  nostra. 

huc  ades,  o  formose  puer :   tibi  candida  Nais, 

pallentis  violas  et  summa  papavera  carpens, 

narcissum  et  florem  iungit  bene  olentis  anethi  ; 

tum,  casia  atque  aliis  intexens  suavibus  herbis, 

mollia  luteola  pingit  vaccinia  calta. 

ipse  ego  cana  legam  tenera  lanugine  mala, 

castaneasque  nuces,  mea  quas  Amaryllis  amabat. 

addam  cerea  pruna  :   honos  erit  huic  quoque  pomo; 

et  vos,  o  Jauri,  carpam,  et  te,  proxuma  myrte, 

sic  positae  quoniam  suavis  miscetis  odores. 

rusticus  es,  Corydon  :   nec  munera  curat  Alexis, 

nec,  si  muneribus  certes,  concedat  Iollas. 

heu,  heu,  quid  volui  misero  mihi  ?  floribus  austrum 

perditus  et  liquidis  inmisi  fontibus  apros. 

quem  fugis,  a  demens  ?   habitarunt  di  quoque  silvas 

Dardaniusque  Paris.      Pallas,  quas  condidit  arces, 

ipsa  colat ;    nobis  placeant  ante  omnia  silvae. 

torva  leaena  lupum  sequitur,  lupus  ipse  capellam  ; 

florentem  cytisum  sequitur  lasciva  capella  ; 

te  Corydon,  o  Alexi  :   trahit  sua  quemque  voluptas. 

aspice,  aratra  iugo  referunt  suspensa  iuvenci, 

et  sol  crescentis  decedens  duplicat  umbras  : 

me  tamen  urit  amor  ;   quis  enim  modus  adsit  amori  ? 

a  Corydon,  Corydon,  quae  te  dementia  cepit ! 

semiputata  tibi  frondosa  vitis  in  ulmo  est. 

quin  tu  aliquid  saltem  potius,  quorum  indiget  usus, 

viminibus  mollique  paras  detexere  iunco  ? 

invenies  alium,  si  te  hic  fastidit,  Alexim. 


DE    COXUBIO. 
26.  CA  TULLL 

O  DECUS  eximium  magnis  virtutibus  augens, 
Emathiae  tutamen  opis,  clarissime  nato, 
accipe,  quod  laeta  tibi  pandunt  luce  sorores 
veridicum  oraclum.     sed  vos,  quae  fata  secuntur, 
currite  ducentes  subtegmina,  currite,  fa  .. 

adveniet  tibi  iam  portans  optata  maritis 
Hesperus,  adveniet  fausto  cum  sidere  coniunx, 
quae  tibi  flexanimo  mentem  perfundat  amore 
languidulosque  paret  tecum  coniungere  somnos, 
levia  substernens  robusto  brachia  collo. 
currite  ducentes  subtegmina,  currite,  fusi. 

nulla  domus  tales  umquam  contexit  amores, 
nullus  amor  tali  coniunxit  foedere  amantes, 
qualis  adest  Thetidi,  qualis  concordia  Peleo. 
currite  ducentes  subtegmina,  currite,  fusi. 

nascetur  vobis  expers  terroris  Achilles, 
hostibus  haud  tergo,  sed  forti  pectore  notus, 
qui  persaepe  vago  victor  certamine  cursus 
flammea  praevertet  celeris  vestigia  cervae. 
currite  ducentes  subtegmina,  currite,  fu-i. 

non  illi  quisquam  bello  se  conferet  heros, 
cum  Phrygii  Teucro  manabunt  sanguine  campi, 
Troicaque  obsidens  longinquo  moenia  bello 
periuri  Pelopis  vastabit  tertius  heres. 

currite  ducentes  subtegmina,  currite,  fusi. 

illius  egregias  virtutes  claraque  facta 
saepe  fatebuntur  gnatorum  in  iunere  matres, 

cum  incultum  cano  solvent  a  vertice  crinem 
putridaque  infirmis  variabunt  pectora  palmis. 
currite  ducentes  subtegmina,  currite,  fusi. 

namque  velut  densas  praesternens  messor  aristas 
sole  sub  ardenti  flaventia  demetit  arva, 
Troiugenum  infesto  prosternet  corpora  ferro. 
currite  ducentes  subtegmina,  currite,  fusi 

testis  erit  magnis  virtutibus  unda  Scamandri, 
quae  passim  rapido  diffunditur  Hellesponto, 
cuius  iter  caesis  angustans  corporum  acervis 
alta  tepefaciet  permixta  flumina  caede. 
currite  ducentes  subtegmina,  currite,  fusi. 

denique  testis  erit  morti  quoque  reddita  praeda, 
cum  terrae  excelso  coacervatum  aggere  bustum 
excipiet  niveos  percussae  virginis  artus. 
currite  ducentes  subtegmina,  currite,  fusi. 

nam  simul  ac  fessis  dederit  fors  copiam  Achivis 
urbis  Dardaniae  Neptunia  solvere  vincla, 
alta  Polyxenia  madefient  caede  sepulcra, 
quae,  velut  ancipiti  succumbens  victima  ferro, 
proiciet  truncum  submisso  poplite  corpus. 
currite  ducentes  subtegmina,  currite,  fusi. 

quare  agite  optatos  animi  coniungite  amores. 
accipiat  coniunx  felici  foedere  divam, 
dedatur  cupido  iamdudum  nupta  marito. 
currite  ducentes  subtegmina,  currite,  fusi. 

non  illam  nutrix  orienti  luce  revisens 
hesterno  colluni  poterit  circumdare  filo, 
anxia  nec  mater  discordis  maesta  puellae 
secubitu  caros  mittet  sperare  nepotes. 

currite  ducentes  subtegmina,  currite,  fusi. 


27.  EIUSDEM. 

COLLLS  o  Heliconii 
cultor,  Uraniae  genus, 
qui  rapis  teneram  ad  virum 
virginem,  o  Hymenaee  Hymcn, 
o  Hymen  Hymenaee, 

cinge  tempora  floribus 
suave  olentis  amaraci, 
flammeum  cape,  laetus  huc 
huc  veni  niveo  gerens 
luteum  pede  soccum, 

excitusque  hilari  die 
nuptialia  concinens 
voce  carmina  tinnula 
pelle  humum  pedibus,  manu 
pineam  quate  taedam. 

namque  Vinia  Manlio, 
qualis  Idalium  colens 
venit  ad  Phrygium  Venus 
iuclicem,  bona  cum  bona 
nubet  alite  virgo, 

floridis  velut  enitens 
myrtus  Asia  ramulis, 
quos  Hamadryades  deae 
ludicrum  sibi  roscido 
nutriunt  umore. 

quare  age  huc  aditum  ferens 
perge  linquere  Thespiae 
rupis  Aonios  specus, 
nympha  quos  super  inrigat 
frigerans  Aganippe, 

ac  domum  dominam  voca 
coniugis  cupidam  novi, 
mentem  amore  revinciens, 
ut  tenax  hedera  huc  et  huc 
arborem  inplicat  errans. 

vosque  item  simul,  integrae 
virgines,  quibus  advenit 
par  dies,  agite  in  modum 
dicite  '  o  Hymenaee  Hymen, 
o  Hymen  Hymenaee/ 

ut  lubentius,  audiens 
se  citarier  ad  suom 
munus  huc  aditum  ferat 
dux  bonae  Veneris,  boni 
coniugator  amoris. 

quis  deus  magis  est  ama- 
tis  petendus  amantibus  ? 
quem  colent  homines  magis 

caelitum  ?   o  Hymenacc  Hymen, 
o  Hymen  Hymenacc. 

te  suis  tremulus  parens 
invocat,  tibi  virgines 
zonula  soluuht  sinus, 
te  timens  cupida  novos 
captat  aure  maritus. 

tu  fero  iuveni  in  manus 
floridam  ipse  puellulam 
dedis  a  gremio  suae 
matris,  o  Hymenaee  Hymen, 
o  Hvmen  Hvmenace. 

nil  potest  sine  te  Venus, 
fama  quod  bona  conprobet, 
commodi  capere  :   at  potest 
te  volente.      quis  huic  deo 
conpararier  ausit  ? 

nulla  quit  sine  te  domus 
iiberos  dare,  nec  parens 
stirpe  nitier  :   at  potest 
te  volente.      quis  huic  dco 
conpararier  ausit ? 

quae  tuis  careat  sacris, 
non  queat  dare  praesides 
terra  finibus  :   at  queat 
te  volente.      quis  huic  deo 
conpararier  ausit  ? 

claustra  pandite  ianuae, 
virgo,  ades.     viden  ut  faces 
splendidas  quatiunt  comas  ? 


tardet  ingenuos  pudor. 
quem  tamen  magis  audiens 
flet,  quod  ire  necesse  est. 

flere  desine.      non  tibi,  A« 
runculeia,  pcriculumst, 
nequa  femina  pulcrior 
clarum  ab  Oceano  diem 
viderit  venientem. 

talis  in  vario  soJet 
divitis  domini  hortulo 
stare  flos  hyacinthinus. 
sed  moraris,  abit  dies : 
prodeas,  nova  nupta. 

prodeas,  nova  nupta,  si 
iam  videtur,  et  audias 
nostra  verba.     vide  ut  faces 
aureas  quatiunt  comas : 
prodeas,  nova  nupta. 

non  tuos  levis  in  mala 
deditus  vir  adultera 
probra  turpia  persequens 

a  tuis  teneris  volct 
secubare  papillis  ; 

lcnta  quin  velut  adsitas 
vitis  inplicat  arborcs, 
inplicabitur  in  tuom 
conplexum.     sed  abit  dies  : 
prodeas,  nova  nupta. 

en  tibi  domus  ut  potens 
et  beata  viri  tui, 
quae  tibi  sine  serviat 
(io  Hymen  Hymenaee  io, 
io  Hymen  Hymenaee) 

usque  dum  tremulum  movens 
cana  tempus  anilitas 
omnia  omnibus  adnuit. 
io  Hymen  Hymenaee  io, 
io  Hymen  Hymenaee 

transfer  omine  cum  bono 
limen  aureolos  pedes, 
rassilemque  subi  forem. 
io  Hvmen  Hvmenaee  io, 
io  Hymen  Hymenaee. 

aspice,  intus  ut  accubans 
vir  tuos  Tvrio  in  toro 
totus  inmineat  tibi. 
io  Hvmen  Hymenaee  io, 
io  Hymen  Hymenaee. 

illi  non  minus  ac  tibi 
pectore  uritur  intimo 
rlamma,  sed  penite  magis. 
io  Hymen  Hymenaee  io, 
io  Hymen  Hymenaee. 

mitte  brachiolum  teres, 
praetextate,  puellulae  : 
iam  cubile  adeat  viri. 
io  Hymen  Hymenaee  io, 
io  Hymen  Hymenaee. 

vos  bonae  senibus  viris 
cognitae  bene  feminae, 
collocate  puellulam. 
io  Hymen  Hymenaee  io, 
io  Hymen  Hymenaee. 

iam  licet  venias.  marite : 
uxor  in  thalamo  tibist 
ore  floridulo  nitens, 
alba  parthenice  velut 
luteumve  papaver 

at,  marite,  (ita  me  iuvent 
caelites)  nihilo  minus 
pulcer  es,  neque  te  Venus 
neglegit.      sed  abit  dies  ; 
perge,  ne  remorare. 

non  diu  remoratus  es, 

iam  venis.      bona  te  Venus 

iuverit,  quoniam  palam 

quod  cupis  cupis  et  bonum 
non  abscondis  amorem. 

ille  pulveris  Africi 
siderumque  micantium 
subducat  numerum  prius, 
qui  vostri  numerare  volt 
multa  milia  ludi. 

ludite  ut  lubet,  et  brevi 
liberos  date.      non  decet 
tam  vetus  sine  liberis 
nomen  esse,  sed  indidem 
semper  ingenerari. 

Torquatus  volo  parvolus 
matris  e  gremio  suae 
porrigens  teneras  manus 
dulce  rideat  ad  patrem 
semihiante  labello. 

sit  suo  similis  patri 
Manlio  et  facile  insciis 
noscitetur  ab  omnibus 
et  pudicitiam  suae 
matris  indicet  ore. 

talis  illius  a  bona 
matre  laus  genus  adprobet, 
qualis  unica  ab  optima 
matre  Telemacho  manet 
fama  Pcnelopeo. 

clauditc  ostia,  virgines  : 
lusimus  satis.      at,  boni 
coniuges,  bene  vivite  et 
niunere  adsiduo  valentem 
exercete  iuventam. 


28.  HORA  TIL 

MONTIUM  custos  nemorumque  virgo, 
quae  laborantis  utero  puellas 
ter  vocata  audis  adimisque  leto, 

diva  triformis, 
imminens  villae  tua  pinus  esto, 
quam  per  exactos  ego  laetus  annos 
verris  obliquom  meditantis  ictum 

sanguine  donem. 


2p.  EIUSDEM. 

O  VENUS  regina  Cnidi  Paphique. 
sperne  dilectam  Cypron  et  vocantis 
ture  te  multo  Glycerae  decoram 

transfer  in  aedem. 
fervidus  tecum  puer  et  solutis 
Gratiae  zonis  properentque  Nymphae 
et  parum  comis  sine  te  Iuventas 

Mercuriusque. 

30.  INCERTI  AUCTORIS. 

CRAS  amet  qui  nunquam  amavit  quique  amavit  cras  amet: 
ver  novum,  ver  iam  canorum,  ver  renatus  orbis  est  ; 

vere  concordant  amores,  vere  nubunt  alites, 
et  nemus  comam  resolvit  de  maritis  imbribus. 

Cras  amet  qui  nunquam  amavit  quique  amavit  cras  amet. 

Cras  amorum  copulatrix  inter  umbras  arborum 
inplicat  casas  virentes  de  rlagelJo  myrteo  : 

Cras  Dione  iura  dicit  fulta  sublimi  throno. 

Cras  amet  qui  nunquam  amavit  quique  amavit  cras  amet. 

Cras  erit  quom  primus  aether  copulavit  nuptias : 
tunc  liquore  de  superno  spumeo  et  ponti  globo 
caerulas  inter  catervas,  inter  et  bipedes  equos, 
fecit  undantem  Dionem  de  maritis  imbribus. 

Cras  amet qui nunquam  amavit  quique  amavit  cras  amet . 

Ipsa  gemmis  purpurantem  pingit  annum  floridis  ; 
ipsa  turgentes  papillas  de  Favoni  spiritu 
urget  in  nodos  tepentes  ;   ipsa  roris  lucidi, 
noctis  aura  quem  relinquit,  spargit  umentes  aquas. 

Cras  amet  qui  nunquam  amavit  quique  amavit  cras  amet 

Emicant  lacrimae  trementes  de  caduco  pondere  ; 
gutta  praeceps  orbe  parvo  sustinet  casus  suos  : 
umor  ille  quem  serenis  astra  rorant  noctibus 
mane  virgines  papillas  solvit  umenti  peplo. 

Cras  amet  qui  n  unquam  amavit  quique  amavit  cras  amet. 

3* 


DE    RELIGIONE. 

En  pudorem  florulentae  prodiderunt  purpurae 
ipsa  iussit,  mane  nudae  virgines  nubant  rosae, 

Cras  ametqui  nunquamamavitquique  amavitcrasamet. 

Facta  Cypridis  de  cruore  deque  Amoris  osculo, 
deque  gemmis  deque  flammis  deque  solis  purpuris, 
cras  ruborem  qui  latebat  veste  tectus  ignea 
uvido  marita  nodo  non  pudebit  solvere. 

Cras  ametquinunquamamavitquique  amavit  cras  amet. 

Ipsa  nymphas  diva  luco  iussit  ire  myrteo  : 
it  puer  comes  puellis  ;   nec  tamen  credi  potest 
isse  Amorem  feriatum,  si  sagittas  vexerit  : 
ite  nymphae,  posuit  arma,  feriatus  est  Amor. 

Cras  ametqui  nunquamamavitquiqueamavitcras  amet. 

Iussus  est  inermis  ire,  nudus  ire  iussus  est, 
neu  quid  arcu  neu  sagitta  neu  quid  igne  laederet : 
sed  tamen  cavete  nymphae,  quod  Cupido  pulcer  est : 
totus  est  inermis  idem  quando  nudus  est  Amor. 

Cras  ametqui  nunquamamavitquiqueamavitcras  amet. 

Conpari  Venus  pudore  mittit  ad  te  virgines  : 
una  res  est  quam  rogamus,  cede  virgo  Delia, 
ut  nemus  sit  incruentum  de  ferinis  stragibus 
et  recentibus  virentes  ducat  umbras  floribus. 

Crasametqui  nunquamamavit  quiqueamavit  cras  amet 

Ipsa  vellet  te  rogare,  si  pudicam  flecteret ; 
ipsa  vellet  ut  venires.  si  deceret  virginem  : 
iam  tribus  choros  videres  feriatos  noctibus 
congreges  inter  catervas  ire  per  saltus  tuos. 

Crasamet  qui  nunquam  amavitquiqueamavitcrasamet. 

Floreas  inter  coronas,  myrteas  inter  casas, 
nec  Ceres  nec  Bacchus  absunt  nec  poetarum  deus. 
de  tenente  tota  nox  est  perviglanda  canticis  : 
regnet  in  silvis  Dione,  tu  recede  Delia. 

Crasametqui  nunquam  amavit  quiqueamavitcrasamet. 

Iussit  Hyblaeis  tribunal  stare  diva  floribus  ; 
praeses  ipsa  iura  dicet,  adsidebunt  Gratiae  : 
Hybla  totos  funde  flores,  quicquid  annus  adtulit  ; 
Hybla  florum  sume  vestem,  quantus  Ennae  campusest. 

Cras  amet  qui  nunquara  amavit  quique  amavit  cras  amet. 

Ruris  hic  erunt  pueliae  vel  puellae  montium 
quaeque  silvas  quaeque  lucos  quaeque  fontes  incolunt : 
iussit  omnes  adsidere  mater  alitis  dei, 
iussit  et  nudo  puellas  nil  Amori  credere. 

Crasametquinunquam  amavit  quique  amavit  crasamet. 

Ut  pater  totum  creavit  veris  annum  nubibus, 
in  sinum  maritus  imber  fluxit  almae  coniusis, 
unde  fetus  mixtus  omnes  alere  magno  corpore 

Crasametquinunquamamavit  quique  amavit  cras  amet. 

Ipsa  venas  atque  mentem  permeanti  spiritu 
intus  occultis  gubernat  procreatrix  viribus  : 
ipsa  Troianos  nepotes  in  Latinos  transtulit  ; 
Romuleas  ipsa  fecit  cum  Sabinis  nuptias. 

Cras  amet  qui  nunquamamavitquiqueamavitcrasamet. 

Pervium  sui  tenorcm  seminali  tramite 

perque  caelum  perque  terras  perque  pontum  subditum 

inbuit  iussitque  mundum  nosse  nascendi  vias. 
Crasamet  qui  nunquam  amavitquiqueamavitcrasamet. 

Ipsa  Laurentem  puellam  coniugem  nato  dedit, 
moxque  Marti  de  sacello  dat  })udicam  virginem, 
unde  Ramnes  et  Quirites  proque  prole  posterum 
Romulum  patrem  crearet  et  nepotem  Caesarem 

Crasametqui  nunquam  amavit  quiqueamavitcrasamet. 

Rura  fecundat  voluptas :   rura  Venerem  sentiunt : 
ipse  Amor  puer  Dionae  rure  natus  creditur  : 
hunc  ager  cum  parturiret  ipsa  suscepit  sinu, 
ipsa  florum  delicatis  educavit  osculis. 

Cras  amet  qui  nunquam  amavit  quique  amavit  cras amet. 

Ecce  iam  subter  genestas  explicant  tauri  latus  ; 
quisque  coetus  continetur  coniugali  foedere  : 
subter  umbras  cum  maritis  ecce  balantum  gregem, 
et  canoras  non  taccre  diva  iussit  alites. 

Cras  amet  quinunquam  amavit  quiqueamavitcras  amet. 

Iam  loquaces  ore  rauco  stagna  cycni  perstrepunt  : 
adsonat  Terei  puella  subter  umbram  populi, 
ut  putes  motus  amoris  ore  dici  musicos, 
et  neges  queri  sororem  de  marito  barbaro. 

Cras  amet  qui  nunquam  amavit  quique  amavit  cras  amet. 

Iila  cantat,  nos  taccmus :   quando  ver  venit  meum  ? 
quando  fiam  uti  chelidon  ut  tacere  desinam  ? 
perdidi  musam  tacendo,  nec  me  Apollo  respicit : 
sic  Amyclas,  cum  tacerent,  perdidit  silentium. 

Cras  amet  qui  nunquam  amavit  quique  amavit  cras  amet. 

31.  VERGILIL 

ULTIMA  Cumaei  venit  iam  carminis  aetas  ; 
magnus  ab  integro  saeclorum  nascitur  ordo. 
iam  redit  et  Virgo,  redeunt  Saturnia  regna  ; 
iam  nova  progenies  caelo  demittitur  alto. 
tu  modo  nascenti  puero,  quo  ferrea  primum 
desinet  ac  toto  surget  gens  aurea  mundo, 
casta  fave  Lucina:    tuus  iam  regnat  Apollo. 
teque  adeo  decus  hoc  aevi,  te  consule,  inibit, 
Pollio,  et  incipient  magni  procedere  menses  ; 
te  duce,  si  qua  manent  sceleris  vestigia  nostri, 
inrita  perpetua  solvent  formidine  terras. 
ille  deum  vitam  accipiet  divisque  videbit 
permixtos  heroas  et  ipse  videbitur  illis, 
pacatumque  reget  patriis  virtutibus  orbem. 

at  tibi  prima,  puer,  nullo  munuscula  cultu 
errantis  hederas  passim  cum  baccare  tellus 
mixtaque  ridenti  colocasia  fundet  acantho. 
ipsae  lacte  domum  referent  distenta  capellae 
ubera  nec  magnos  metuent  armenta  leones. 
ipsa  tibi  blandos  fundent  cunabula  flores. 
occidet  et  serpens,  et  fallax  herba  veneni 
occidet ;   Assyrium  volgo  nascetur  amomum. 
at  simul  heroum  laudes  et  facta  parentis 
iam  legere  et  quae  sit  poteris  cognoscere  virtus, 
molli  paulatim  flavescet  campus  arista, 
incultisque  rubens  pendebit  sentibus  uva, 
et  durae  quercus  sudabunt  roscida  mella. 
pauca  tamen  suberunt  priscae  vestigia  fraudis, 
quae  temptare  Thetim  ratibus,  quae  cingere  muris 
oppida,  quae  iubeant  telluri  infindere  sulcos. 
alter  erit  tum  Tiphys,  et  altera  quae  vehat  Argo 
delectos  heroas  ;   erunt  etiam  altera  beila, 
atque  iterum  ad  Troiam  magnus  mittetur  Achilles. 
hinc,  ubi  iam  firmata  virum  te  fecerit  aetas, 
cedet  et  ipse  mari  vector,  nec  nautica  pinus 
mutabit  merces  :  omnis  feret  omnia  tellus. 
non  rastros  patietur  humus,  non  vinea  falcem  ; 
robustos  quoque  iam  tautis  iuga  soivet  arator  ; 
nec  varios  discet  mentiri  lana  colores, 
ipse  sed  in  pratis  aries  iam  suave  rubenti 
murice,  iam  croceo  mutabit  vellera  luto  ; 
sponte  sua  sandyx  pascentis  vestiet  agnos. 
*  talia  saecla,'  suis  dixerunt,  *  currite/  fusis 
concordes  stabili  fatorum  numine  Parcae. 
adgredere  o  magnos,  aderit  iam  tempus,  honores, 
cara  deum  suboles,  magnum  Iovis  incrementum  ! 
aspice  convexo  nutantem  pondere  mundum, 

terrasque  tractusque  maris  caelumque  profundum, 
aspice  venturo  laetantur  ut  omnia  saeclo  ! 
o,  mihi  tam  longae  maneat  para  ultima  vitae, 
spiritus  et,  quantum  sat  erit  tua  dicere  facta  : 
non  me  carminibus  vincet  nec  Thracius  Orpheus, 
nec  Linus,  huic  mater  quamvis  atque  huic  pater  adsit, 
Orphei  Calliopea,  Lino  formosus  Apollo. 
Pan  etiam,  Arcadia  mecum  si  iudice  certet, 
Pan  etiam  Arcadia  dicat  se  iudice  victum. 
incipe,  parve  puer,  risu  cognoscere  matrem  : 
matri  longa  decem  tulerunt  fastidia  menses  ; 
incipe,  parve  puer  :    cui  non  risere  parentes, 
nec  deus  hunc  mensa  dea  nec  dignata  cubili  est. 


32.  CA  TULLL 

DIANAE  sumus  in  fide 
puellae  et  pueri  integri : 
Dianam  pueri  integri 
puellaeque  canamus. 

o  Latonia,  maximi 
magna  progenies  Iovis, 
quam  mater  prope  Deliam 
deposivit  olivam, 

montium  domina  ut  fores 
silvarumque  virentium 
saltuumque  reconditorum 
amniumque  sonantum; 

tu  Lucina  dolentibus 
Iuno  dicta  puerperis, 
tu  potens  Trivia  et  notho  es 
dicta  lumine  Luna. 

tu  cursu,  dea,  menstruo 
metiens  iter  annuom 
rustica  agricolae  bonis 
tecta  frugibus  exples. 

sis  quocumque  tibi  placet 
sancta  nomine,  RomuJique 
antiquam,  ut  solita  es,  bona 
sospites  ope  gentem. 

33.  HORA  TIL 

QUID  dedicatum  poscit  ApolJinem, 
vates  ?   quid  orat  de  patera  novom 
fundens  liquorem  ?   non  opimae 
Sardiniae  segetes  feraces, 
non  aestuosae  grata  Calabriae 
armenta,  non  aurum  aut  ebur  Indicum, 
non  rura  quae  Liris  quieta 

mordet  aqua  taciturnus  amnis. 
premant  Calena  falce  quibus  dedit 
fortuna  vitem,  dives  ut  aureis 
mercator  exsiccet  culullis 
vina  Syra  reparata  merce, 
dis  carus  ipsis,  quippe  ter  et  quater 
anno  revisens  aequor  Atlanticum 
impune  :   me  pascunt  olivae, 
me  cicliorea  levesque  malvae. 

frui  paratis  et  valido  mihi, 
Latoe,  dones  et,  precor,  integra 
cum  mente  nec  turpem  senectam 
degere  nec  cithara  carentem. 


34.  EIUSDEM. 

PHOEBE  silvarumque  potens  Diana, 
lucidum  caeli  decus,  o  colendi 
semper  et  culti,  date  quae  precamur 

tempore  sacro, 
quo  Sibyllini  monuere  versus 
virgines  lectas  puerosque  castos 
dis,  quibus  septem  placuere  colle3, 

dicere  carmen. 
alme  Sol,  curru  nitido  diem  qui 
promis  et  celas,  aliusque  et  idem 
nasceris,  possis  nihil  urbe  Roma 

visere  maius. 
rite  maturos  aperire  partus 
lenis,  Ilithyia,  tuere  matres, 
sive  tu  Lucina  probas  vocari 

seu  Genitalis  : 
diva,  producas  subolem,  patrumque 
prosperes  decreta  super  iugandis 
feminis  prolisque  novae  feraci 

lege  marita, 
certus  undenos  deciens  per  annos 
orbis  ut  cantus  referatque  ludos 
ter  die  claro  totiensque  grata 

nocte  frequentis. 

vosque  veraces  cecinisse,  Parcae, 
quod  semel  dictum  stabilis  per  aevom 
terminus  servet,  bona  iam  peractis 

iungite  fata. 
fertilis  frugum  pecorisque  tellus 
spicea  donet  Cererem  corona  ; 
nutriant  fetus  et  aquae  salubres 

et  Iovis  aurae. 
condito  mitis  placidusque  telo 
supplices  audi  pueros,  Apollo  ; 
siderum  regina  bicornis,  audi, 

Luna,  puellas. 
Roma  si  vestrum  est  opus  Iiiaeque 
litus  Etruscum  tenuere  turmae, 
iussa  pars  mutare  lares  et  urbem 

sospite  cursu, 
cui  per  ardentem  sine  fraude  Troiam 
castus  Aeneas  patriae  superstes 
liberum  munivit  iter,  daturus 

plura  relictis : 
di,  probos  mores  docili  iuventae, 
di,  senectuti  placidae  quietem, 
Romulae  genti  date  remque  prolemque 

et  decus  omne  ; 
quaeque  vos  bobus  veneratur  albis 
clarus  Anchisae  Venerisque  sanguis, 
impetret,  bellante  prior,  iacentem 

ienis  in  hostem. 
iam  mari  terraque  manus  potentis 
Medus  Albanasque  timet  secures  ; 
iam  Scythae  responsa  petunt  superbi 

nuper  et  Indi. 
iam  iides  et  pax  et  honor  pudorque 

priscus  et  neglecta  redire  virtus 
audet,  apparetque  beata  pleno 

copia  cornu. 
augur  et  fulgente  decorus  arcu 
Phoebus  acceptusque  novem  Camenis, 
qui  salutari  levat  arte  fessos 

corporis  artus, 
si  Palatinas  videt  aequos  aras, 
remque  Romanam  Latiumque  felix 
alterum  in  lustrum  meliusque  semper 

prorogat  aevom. 
quaeque  Aventinum  tenet  Algidumque, 
quindecim  Diana  preces  virorum 
curat  et  votis  puerorum  amicas 

applicat  auris. 
haec  Iovem  sentire  deosque  cunctos 
spem  bonam  certamque  domum  reporto, 
doctus  et  Phoebi  chorus  et  Dianae 

dicere  laudes. 


35.  HORA  TIL 

MOTUM  ex  Metello  consule  civicum, 
beliique  causas  et  vitia  et  modos, 
ludumque  Fortunae  gravisque 
principum  amicitias  et  arma 
nondum  expiatis  uncta  cruoribus, 
pericuiosae  plenum  opus  aleae, 
tractas  et  incedis  per  ignis 
suppositos  cineri  doloso. 
paulum  severae  Musa  tragoediae 
desit  theatris :   mox,  ubi  publicas 

res  ordinaris,  grande  munus 
Cecropio  repetes  coturno, 
insigne  maestis  praesidium  reis 
et  consulenti,  Pollio,  curiae, 
cui  laurus  aeternos  honores 
Delmatico  peperit  triumpho 
iam  nunc  minaci  murmure  cornuum 
perstringis  auris,  iam  litui  strepunt, 
iam  fulgor  armorum  fugacis 

tenet  equos  equitumque  voltus. 
audire  magnos  iam  videor  duces 
non  indecoro  pulvere  sordidos 
et  cuncta  terrarum  subacta 

praeter  atrocem  animum  Catonis. 
Iuno  et  deorum  quisquis  amicior 
Afris  inulta  cesserat  impotens 
teilure,  victorum  nepotes 
rettulit  inferias  Iugurthae. 
quis  non  Latino  sanguine  pinguior 
campus  sepulcris  impia  proelia 
testatur  auditumque  Medis 
Hesperiae  sonitum  ruinae  ? 
qui  gurges  aut  quae  ilumina  lugubris 
ignara  belli  ?   quod  mare  Dauniae 
non  decoloravere  caedes  ? 

quae  caret  ora  cruore  nostro  ? 
sed  ne  relictis,  Musa,  procax  iocis 
Ceae  retractes  munera  neniae  : 
mecum  Dionaeo  sub  antro 
quaere  modos  leviore  plectro. 

36.  EIUSDEM. 

IAM  pauca  aratro  iugera  regiae 

moles  reJinquent,  undique  latius 
extenta  visentur  Lucrino 

stagna  lacu,  platanusque  caelebs 
evincet  ulmos  ;   tum  violaria  et 
myrtus  et  omnis  copia  narium 
spargent  olivetis  odorem 
fertilibus  domino  priori  ; 
tum  spissa  ramis  laurea  fervidos 
excludet  ictus.      non  ita  Romuli 
praescriptum  et  intonsi  Catonis 
auspiciis  veterumque  norma. 
privatus  illis  census  erat  brevis, 
commune  magnum  :   nulla  decempedis 
metata  privatis  opacam 

porticus  excipiebat  Arcton, 
nec  fortuitum  spernere  caespitem 
leges  sinebant,  oppida  publico 
sumptu  iubentes  et  deorum 
templa  novo  decorare  saxo. 

3j.  EIUSDEM. 

ANGUSTAM  amice  pauperiem  pati 
robustus  acri  militia  puer 
condiscat  et  Parthos  ferocis 
vexet  eques  metuendus  hasta 
vitamque  sub  divo  et  trepidis  agat 
in  rebus.     illum  ex  moenibus  hosticis 
matrona  bellantis  tyranni 
prospiciens  et  adulta  virgo 

suspiret :   eheu,  ne  rudis  agminum 
sponsus  lacessat  regius  asperum 
tactu  leonem,  quem  cruenta 
per  medias  rapit  ira  caedes. 
dulce  et  decorum  est  pro  patria  mori : 
mors  et  fugacem  persequitur  virum, 
nec  parcit  inbellis  iuventae 
poplitibus  timidove  tergo 
virtus  repulsae  nescia  sordidae 
intaminatis  fulget  honoribus, 
nec  sumit  aut  ponit  securis 
arbitrio  popularis  aurae. 
virtus,  recludens  inmeritis  mori 
caelum,  negata  temptat  iter  via, 
coetusque  volgaris  et  udam 

spernit  humum  fugiente  pinna. 
est  et  iideli  tuta  silentio 
merces :   vetabo,  qui  Cereris  sacrum 
volgarit  arcanae,  sub  isdem 

sit  trabibus  fragilemque  mecum 
solvat  phaselon.      saepe  Diespiter 
neglectus  incesto  addidit  integrum  ; 
raro  antecedentem  scelestum 
deseruit  pede  poena  claudo. 

38.  EIUSDEM. 

IUSTUM  et  tenacem  propositi  virum 
non  civium  ardor  prava  iubentium, 
non  voltus  instantis  tyranni 

mente  quatit  solida  neque  Auster 
dux  inquieti  turbidus  Hadriae 
nec  fulminantis  magna  manus  Iovis  ; 

si  fractus  inlabatur  orbis, 
inpavidum  ferient  ruinae. 
hac  arte  Pollux  et  vagus  Hercules 
enisus  arces  attigit  igneas, 

quos  inter  Augustus  recumbens 
purpureo  bibet  ore  nectar. 
hac  te  merentem,  Bacche  pater,  tuae 
vexere  tigres  indocili  iugum 
collo  trahentes  ;   hac  Quirinus 
Martis  equis  Acheronta  fugit, 
gratum  elocuta  consiliantibus 
Iunone  divis :    '  Uion,  Uion 
fatalis  incestusque  iudex 
et  mulier  peregrina  vertit 
in  pulverem,  ex  quo  destituit  deos 
mercede  pacta  Laomedon,  mihi 
castaeque  damnatum  Minervae 
cum  populo  et  duce  fraudulento. 
iam  nec  Lacaenae  splendet  adulterae 
famosus  hospes  nec  Priami  domus 
periura  pugnacis  Achivos 
Hectoreis  opibus  refringit, 
nostrisque  ductum  seditionibus 
bellum  resedit.      protinus  et  gravis 
iras  et  invisum  nepotem, 

Troica  quem  peperit  sacerdos, 
Marti  redonabo  ;   illum  ego  lucidas 
inire  sedes,  discere  nectaris 
sucos  et  adscribi  quietis 
ordinibus  patiar  deorum. 
dum  longus  inter  saeviat  Uion 
Romamque  pontus,  qualibet  exules 
in  parte  regnanto  beati  ; 

dum  Priami  Paridisque  busto 
insultet  armentum  et  catulos  ferae 
celent  inultae,  stet  Capitolium 
fulgens  triumphatisque  possit 
Roma  ferox  dare  iura  Medis. 
horrenda  late  nomen  in  ultimas 
extendat  oras,  qua  medius  liquor 
secernit  Europen  ab  Afro, 
qua  tumidus  rigat  arva  Nilus, 
nurum  inrepertum  et  sic  melius  situm, 
cum  terra  celat,  spernere  fortior 
quam  cogere  humanos  rn  usus 
omne  sacrum  rapiente  dextra. 
quicumque  mundo  terminus  obstitit, 
hunc  tanget  armis,  visere  gestiens 
qua  parte  debacchentur  ignes, 
qua  nebulae  pluviique  rores. 
sed  bellicosis  fata  Quiritibus 
hac  lege  dico,  ne  nimium  pii 
rebusque  fidentes  avitae 

tecta  velint  reparare  Troiae. 
Troiae  renascens  alite  lugubri 
fortuna  tristi  clade  iterabitur, 
ducente  victrices  catervas 
coniuge  me  Iovis  et  sorore. 
ter  si  resurgat  murus  aeneus 
auctore  Phoebo,  ter  pereat  meis 
excisus  Argivis,  ter  uxor 

capta  virum  puerosque  ploret.' 
non  hoc  iocosae  conveniet  lyrae  : 
quo,  Musa,  tendis  ?  desine  pervicax 
referre  sermones  deorum  et 
magna  modis  tenuare  parvis. 
46 

CAELO  tonantem  credidimus  Iovem 
regnare  :   praesens  divos  habebitur 
Augustus  adiectis  Britannis 
imperio  gravibusque  Persis. 
milesne  Crassi  coniuge  barbara 
turpis  maritus  vixit,  et  hostium 
(pro  curia  inversique  mores  !) 
consenuit  socerorum  in  armis 
sub  rege  Medo  Marsus  et  Apulus, 
anciliorum  et  nominis  et  togae 
oblitus  aeternaeque  Vestae, 
incolumi  Iove  et  urbe  Roma  ? 
hoc  caverat  mens  provida  Reguli 
dissentientis  condicionibus 
foedis  et  exemplo  trahentis 
perniciem  veniens  in  aevom, 
si  non  periret  inmiserabilis 
captiva  pubes.      '  signa  ego  Punicis 
adfixa  delubris  et  arma 

militibus  sine  caede '  dixit 
*  derepta  vidi ;   vidi  ego  civium 
retorta  tergo  brachia  libero, 
portasque  non  clausas  et  arva 
Marte  coli  populata  nostro. 
auro  repensus  scilicet  acrior 
miles  redibit.     rlagitio  additis 
damnum  :   neque  amissos  colores 
lana  refert  medicata  fuco, 
nec  vera  virtus,  cum  semel  excidit, 
curat  reponi  deterioribus. 
si  pugnat  extricata  densis 


47 


DE    REPUBLICA. 

cerva  plagis,  erit  ille  fortis, 
qui  perfidis  se  credidit  hostibus 
et  marte  Poenos  proteret  altero 
qui  lora  restrictis  lacertis 

sensit  iners  timuitque  mortem. 
hic,  unde  vitam  sumeret  inscius. 
pacem  duello  miscuit.     o  pudor  ! 
o  magna  Karthago  probrosis 
altior  Italiae  ruinis  ! ' 
fertur  pudicae  coniugis  osculum 
parvosque  natos  ut  capitis  minor 
ab  se  removisse  et  virilem 
torvos  humi  posuisse  voltum, 
donec  labantis  consilio  patres 
firmaret  auctor  numquam  alias  dato 
interque  maerentis  amicos 
egregius  properaret  exul. 
atqui  sciebat  quae  sibi  barbarus 
tortor  pararet ;    non  aliter  tamen 
dimovit  obstantis  propinquos 
et  populum  reditus  morantem, 
quam  si  clientum  longa  negotia 
disiudicata  lite  relinqueret, 
tendens  Venafranos  in  agros 

aut  Lacedaemonium  Tarentum. 


40.  EIUSDEM. 

QUALEM  ministrum  fulminis  alitem, 
cui  rex  deorum  regnum  in  avis  vagas 
permisit  expertus  fidelem 

Iuppiter  in  Ganymede  flavo, 

olim  iuventas  et  patrius  vigor 
nido  laborum  protulit  inscium 
vernique  iam  nimbis  remotis 
insolitos  docuere  nisus 
venti  paventem,  mox  in  ovilia 
demisit  hostem  vividus  impetus, 
nunc  in  reluctantis  dracones 
egit  amor  dapis  atque  pugnae  ; 
qualemve  laetis  caprea  pascuis 
intenta  fulvae  matris  ab  ubere 
iam  lacte  depulsum  leonem, 
dente  novo  peritura  vidit : 
videre  Raeti  bella  sub  Alpibus 
Drusum  gerentem  Vindelici  (quibus 
mos  unde  deductus  per  omne 
tempus  Amazonia  securi 
dextras  obarmet,  quaerere  distuli : 
nec  scire  fas  est  omnia),  sed  diu 
lateque  victrices  catervae 
consiliis  iuvenis  revictae 
sensere,  quid  mens  rite,  quid  indolea 
nutrita  faustis  sub  penetralibus 
posset,  quid  Augusti  paternus 
in  pueros  animus  Nerones. 
fortes  creantur  fortibus  et  bonis ; 
est  in  iuvencis,  est  in  equis  patrum 
virtus,  neque  inbellem  feroces 
progenerant  aquilae  columbam  ; 
doctrina  sed  vim  promovet  insitam, 
rectique  cultus  pectora  roborant ; 
utcumque  defecere  mores, 
dedecorant  bene  nata  culpae. 
quid  debeas,  o  Roma,  Neronibus, 

tcbtis  Metaurum  flumen  et  Hasdrubal 
devictus  et  pulcer  fugatis 
ille  dies  Latio  tenebris, 
qui  primus  alma  risit  adorea, 
dirus  per  urbes  Afer  ut  Italas 
ceu  flamma  per  taedas  vel  Eurus 
per  Siculas  equitavit  undas. 
post  hoc  secundis  usque  laboribus 
Romana  pubes  crevit,  et  impio 
vastata  Poenorum  tumultu 
fana  deos  habuere  rectos, 
dixitque  tandem  perfidus  Hannibal : 
1  cervi,  luporum  praeda  rapacium, 
sectamur  ultro,  quos  opimus 

fallere  et  effugere  est  triumphus. 
gens,  quae  cremato  fortis  ab  Ilio 
iactata  Tuscis  aequoribus  sacra 
natosque  maturosque  patres 
pertulit  Ausonias  ad  urbes, 
duris  ut  ilex  tonsa  bipennibus 
nigrae  feraci  frondis  in  Algido, 
per  damna,  per  caedes  ab  ipso 
ducit  opes  animumque  ferro. 
non  Hydra  secto  corpore  firmior 
vinci  dolentem  crevit  in  Herculem, 
monstrumve  submisere  Colchi 
maius  Echioniaeve  Thebae. 
merses  profundo  :   pulcrior  evenit ; 
luctere  :   multa  proruet  integrum 
curn  laude  victorem  geretque 
proelia  coniugibus  loquenda. 
Karthagini  iam  non  ego  nuntios 

o  o 

mittam  superbos :   occidit,  occidit 
50 


DE    PROVIDENTIA. 

spes  omnis  et  fortuna  nostri 

nominis  Hasdrubale  interempto., 
nil  Claudiae  non  perficient  manus, 
quas  et  benigno  numine  Iuppiter 
defendit  et  curae  sagaces 
expediunt  per  acuta  belli. 


BOETHIL 

O  STELLIFERI  conditor  orbis, 
qui  perpetuo  nixus  solio 
rapido  caelum  turbine  versas, 
legemque  pati  sidera  cogis  ; 
ut  nunc  pleno  lucida  cornu, 
totis  fratris  obvia  rlammis, 
condat  stellas  luna  minores  ; 
nunc  obscuro  pallida  cornu, 
Phoebo  propior,  lumina  perdat ; 
et  qui  primae  tempore  noctis 
agit  algentes  Hesperus  ortus, 
solitas  iterum  mutet  habenas, 
Phoebi  pallens  Lucifer  ortu. 
tu  frcndiliuae  frigore  brumae 
stringis  lucem  breviore  mora : 
tu,  cum  fervida  venerit  aestas, 
agiles  noctis  dividis  horas. 
tua  vis  varium  temperat  annum, 
ut,  quas  Boreae  spiritus  aufert, 
revehat  mitis  Zephyrus  frondes, 
quaeque  Arcturus  semina  vidit, 
Sirius  altas  urat  segetes. 
nihil  antiqua  lege  solutum 

linquit  propriae  stationis  opus. 
omnia  certo  flne  gubernans, 
hominum  solos  respuis  actus 
merito  rector  cohibere  modo. 
nam  cur  tantas  lubrica  versat 
fortuna  vices  ?     premit  insontes 
debita  sceleri  noxia  poena  : 
at  perversi  resident  ceiso 
mores  solio,  sanctaque  calcant 
iniusta  vice  colla  nocentes. 
latet  obscuris  condita  virtus 
clara  tenebris,  iustusque  tulit 
crimen  iniqui. 
nil  periuria,  nil  nocet  ipsis 
fraus  mendaci  compta  colore. 
sed  cum  libuit  viribus  uti, 
quos  innumeri  metuunt  populi, 
summos  gaudent  subdere  reges. 
o  iam  miseras  respice  terras, 
quisquis  rerum  foedera  nectis. 
operis  tanti  pars  non  vilis 
homines  quatimur  fortunae  sale. 
rapidos,  rector,  comprime  fluctus, 
et,  quo  caelum  regis  immensum, 
firma  stabiles  foedere  terras. 


42.  HORA  TIL 

CAELO  supinas  si  tuleris  manus 
nascente  luna,  rustica  Phidyle, 
si  ture  placaris  et  horna 

fruge  Lares  avidaque  porca, 

nec  pestilentem  sentiet  Africum 
fecunda  vitis  nec  sterilem  seges 
robiginem  aut  dulces  alumni 
pomifero  grave  tempus  anno. 
nam  quae  nivali  pascitur  Algido 
devota  quercus  inter  et  ilices 
aut  crescit  Albanis  in  herbis 
victima,  pontificum  securis 
cervice  tinguet :   te  nihil  attinet 
temptare  multa  caede  bidentium 
parvos  coronantem  marino 
rore  deos  fragilique  myrto. 
immunis  aram  si  tetigit  manus, 
non  sumptuosa  blandior  hostia, 
mollivit  aversos  Penatis 
farre  pio  et  saliente  mica. 


4.3.  BOETHIL 

O  QUI  perpetua  mundum  ratione  gubernas, 
terrarum  caehque  sator,  qui  tempus  ab  aevo 
ire  iubes,  stabilisque  manens  das  cuncta  moveri  ; 
quem  non  externae  pepulerunt  fingere  causae 
materiae  fluitantis  opus,  verum  insita  summi 
forma  boni,  livore  carens  :   tu  cuncta  superno 
ducis  ab  exemplo,  pulcrum  pulcerrimus  ipse 
mundum  mente  gerens,  similique  in  imagine  formans, 
perfectasque  iubens  perfectum  absolvere  partes. 
tu  numeris  elementa  ligas,  ut  frigora  flammis, 
arida  conveniant  liquidis  :   ne  purior  ignis 
evolet,  aut  mersas  deducant  pondera  terras. 
tu  triplicis  mediam  naturae  cuncta  moventem 

connectens  animam  per  consona  membra  resolvis. 
quae  cum  secta  duos  motum  glomeravit  in  orbes, 
in  semet  reditura  meat,  mentemque  profundam 
circuit,  et  simili  convertit  imagine  caelum. 
tu  causis  animas  paribus,  vitasque  minores 
provehis,  et  levibus  sublimes  curribus  aptans 
in  caelum  tcrramque  seris  :   quas  lege  benigna 
ad  te  conversas  reduci  facis  igne  reverti. 
da,  pater,  augustam  menti  conscendere  sedem, 
da  fontem  Justrare  boni,  da  luce  reperta 
in  te  conspicuos  animi  defigere  visus. 
disice  terrenae  nebulas  et  pondera  molis, 
atque  tuo  splendore  mica :   tu  namque  serenum, 
tu  requies  tranquilla  piis :   te  cernere  finis, 
principium,  vector,  dux,  semita,  terminus  idem. 


44.  SENECAE. 

IAM  rara  micant  sidera  prono 
languida  mundo.      nox  victa  vagos 

o  o 

contrahit  ignes  luce  renata. 
cogit  nitidum  Phosphoros  agmen. 
signum  celsi  glaciale  poli 
septem  stellis  Arcadis  ursae 
lucem  verso  temone  vocat. 
iam  caeruleis  evectus  aquis 
Titan  summa  prospicit  Oeta. 
iam  Cadmeis  incluta  Bacchis 
aspersa  die  dumeta  rubent 
Phoebique  fugit  reditura  soror. 
labor  exoritur  durus  et  omnis 

agitat  curas  aperitque  domos. 
pastor  gelida  cana  pruioa 
grege  dimisso  pabula  carpit. 
ludit  prato  liber  aperto 
nondum  rupta  fronte  iuvencus. 
vacuae  reparant  ubera  matres. 
errat  cursu  levis  incerto 
inolli  petulans  haedus  in  herba. 
pendet  summo  stridula  ramo 
pennasque  novo  tradere  soli 
gestit  querulos  inter  nidos 
Thracia  paelex, 
turbaque  circa  conrusa  sonat 
murmure  mixto  testata  diem. 
carbasa  credit  dubius  vitae 
navita  ventis 

laxos  aura  complente  sinus. 
hic  exesis  pendens  scopulis 
aut  deceptos  instruit  hamos 
aut  suspensus  spectat  pressa 
praemia  dextra  :  sentit  tremulum 
linea  piscem. 


4.5.  HORA  TIL 

MARTIIS  caelebs  quid  agam  Kalendis, 
quid  velint  flores  et  acerra  turis 
plena  miraris  positusque  carbo  in 

caespite  vivo, 
docte  sermones  utriusque  linguae. 
voveram  dulcis  epulas  et  album 

Libero  caprum,  prope  funeratus 

arboris  ictu. 
hic  dies  anno  redeunte  testus 
corticem  adstrictum  pice  demovebit 
amphorae  fumum  bibere  institutae 

consule  TuJlo. 
sume,  Maecenas,  cyathos  amici 
sospitis  centum  et  vigilis  lucernas 
perfer  in  lucem  ;   procul  omnis  e^to 

clamor  et  ira. 
mitte  civilis  super  urbe  curas  : 
occidit  Daci  Cotisonis  agmen, 
Medus  infestus  sibi  luctuosis 

dissidet  armis, 
servit  Hispanae  vetus  hostis  orae 
Cantaber  sera  domitus  catena, 
iam  Scythae  laxo  meditantur  arcu 

cedere  campis. 
neglegens,  nequa  populus  laboret, 
parce  privatus  nimium  cavere  et 
dona  praesentis  cape  laetus  horae  ac 

linque  severa. 


4.6.  EIUSDEM. 

FESTO  quid  potius  die 

Neptuni  faciam  ?  prome  reconditum, 
Lyde,  strenua  Caecubum, 

munitaeque  adhibe  vim  sapientiae. 
inclinare  meridiem 

sentis  ac,  veluti  stet  volucris  dies, 

parcis  deripere  horreo 

cessantem  Bibuli  consulis  amphoram  l 
nos  cantabimus  in  vicem 

Neptunum  et  viridis  Nereidum  comas  ; 
tu  curva  recines  lyra 

Latonam  et  celeris  spicula  Cynthiae ; 
summo  carmine,  quae  Cnidon 

fulgentisque  tenet  Cycladas  et  Paphum 
iunctis  visit  oloribus, 

dicetur  merita  Nox  quoque  nenia. 

4?m  EIUSDEM. 

VI LE  potabis  modicis  Sabinum 
cantharis,  Graeca  quod  ego  ipse  testa 
conditum  levi,  datus  in  theatro 

cum  tibi  plausus, 
care  Maecenas  eques,  ut  paterni 
fluminis  ripae  simul  et  iocosa 
redderet  laudes  tibi  Vaticani 

montis  imago. 
Caecubum  et  prelo  domitam  Caleno 
tu  bibes  uvam  :   mea  nec  Falernae 
temperant  vites  neque  Formiani 

pocula  colles. 


48. 


EIUSDEM. 

O  FONS  Bandusiae  splendidior  vitro, 
dulci  digne  mero  non  sine  floribus, 
cras  donaberis  haedo, 

cui  frons  turgida  cornibus 

primis  et  venerem  et  proelia  destinat  ; 
trustra  :   nam  gelidos  inficiet  tibi 
rubro  sanguine  rivos 
lascivi  suboles  gregis. 
te  flagrantis  atrox  hora  Caniculae 
nescit  tangerc,  tu  frigus  amabile 
fessis  vomere  tauris 

praebes  et  pecori  vago. 
fics  nobilium  tu  quoque  fontium, 
me  dicente  cavis  impositam  ilicem 
saxis,  unde  loquaces 
lymphae  desiiiunt  tuae. 


4p.  EIUSDEM. 

VELOX  amoenum  saepe  LucretUcm 
mutat  Lycaeo  Faunus  et  igneam 
defendit  aestatem  capellis 

usque  meis  pluviosque  ventos. 
impune  tutum  per  nemus  arbutos 
quaerunt  iatentis  et  thvma  deviae 
olentis  uxores  mariti, 

nec  viridis  metuunt  colubras 
nec  Martialis  Haediliae  lupos, 
utcumque  dulci,  Tyndari,  fistula 
valles  et  Usticae  cubantis 
levia  personuere  saxa. 
di  me  tuentur,  dis  pietas  mea 
et  musa  cordi  est.      hinc  tibi  copia 
manabit  ad  plenum  benigno 
ruris  honorum  opulenta  cornu. 
hic  in  reducta  valle  Caniculae 

vitabis  aestus  et  fide  Teia 
dices  laborantis  in  uno 

Penelopen  vitreamque  Circer, 
hic  innocentis  pocula  Lesbii 
duces  sub  umbra  nec  Semeleius 
cum  Marte  confundet  Thyoneus 
proelia  nec  metues  protervom 
suspecta  Cyrum,  ne  male  dispari 
incontinentis  iniciat  manus 
et  scindat  haerentem  coronam 
crinibus  immeritamque  vestem 


50.  INCER  Tl  A  UCTORIS. 

EGO  haec,  ego  arte  fabricata  rustica, 
ego  arida,  o  \iator,  ecce  populus 
agellulum  hunc,  sinistra  et  ante  quem  vides, 
erique  viMulam  hortulumque  pauperis 
tuor  malaque  iuris  arceo  manu. 
mihi  corolla  picta  vere  ponitur, 
mihi  rubens  arista  sole  fervido, 
mihi  virente  dulcis  uva  pampino, 
mihi  coacta  duro  oliva  trigore. 
meis  capella  delicata  pascuis 
in  urbem  aduha  lacte  portat  ubera  ; 
meisque  pinguis  agnus  ex  ovilibus 
gravem  domum  remittit  aere  dexteram, 
teneraque  matre  mugiente  vaccula 
deum  profundit  ante  templa  sanguinem. 
proin,  viator,  hunc  deum  vereberis 
manumque  sursum  habebis:  hoc  tibi  expedit. 

5/.  HORA  TIL 

FAUNE,  Nympharum  fugientum  amator, 
per  meos  finis  et  aprica  rura 
lenis  incedas  abeasque  parvis 

aequos  alumnis, 
si  tener  pleno  cadit  haedus  anno, 
larga  nec  desunt  Veneris  sodali 
vina  craterae,  vetus  ara  multo 

iumat  odore. 
ludit  herboso  pecus  omne  campo, 
cum  tibi  Nonae  redeunt  Decembres  ; 
festus  in  pratis  vacat  otioso 

cum  bove  pagus  ; 
inter  audaces  lupus  errat  agnos  ; 
spargit  agrestis  tibi  silva  frondes  ; 
gaudet  invisam  pepulisse  fossor 

ter  pede  terram. 

52.  INCER  TI  A  UCTORIS. . 

HUNC  ego,  0  iuvenes,  locum  villulamque  palustrem 
tectam  vimine  iunceo  caricisque  maniplis, 
quercus  arida  rustica  fomitata  securi, 
nutrior  :   magis  et  magis  fit  beata  quotannis. 
huius  nam  domini  colunt  me  deumque  salutant 
pauperis  tuguri  pater  filiusque  adulescens, 
alter  assidua  cavens  diligentia,  ut  herba, 
aspera  ut  rubus  a  meo  sit  remota  sacello, 
alter  parva  manu  ferens  saepe  munera  larga. 
florido  mihi  ponitur  picta  vere  corolla, 
primitus  tenera  virens  spica  mollis  arista, 

luteae  violae  mihi  lacteumque  papaver 
pallentesque  cucurbitae  et  suave  olentia  mala, 
uva  pampinea  et  rubens  educata  sub  umbra. 
sanguine  haec  etiam  mihi — sed  tacebitis — arma 
barbatus  linit  hirculus  cornipesve  capeUa. 
pro  quis  mutua  honoribus  nunc  necesse  Priapo  est 
praestare  et  domini  hortulum  vineamque  tueri. 
quare  hinc,  o  pueri,  malas  ab^tinete  rapinas. 
vicinus  prope  dives  est  neglegensque  Priapus  : 
inde  sumite,  semita  haec  deinde  vos  feret  ipsa. 


53.  HORA  TIL 

O  NATA  mecum  consule  Manlio, 
seu  tu  querellas  sive  geris  iocos 
seu  rixam  et  insanos  amores 
seu  faciJem,  pia  testa,  somnum, 
quocumque  Jectum  nomine  Massicura 
servas,  moveri  digna  bono  die, 
descende,  Corvino  iubente 
promere  languidiora  vina. 
non  iJJe,  quamquam  Socraticis  madet 
sermonibus,  te  negleget  horridus  : 
narratur  et  prisci  Catonis 
saepe  mero  caluisse  virtus. 
tu  lene  tormentum  ingenio  admoves 
pJerumque  duro  ;   tu  sapientium 
curas  et  arcanum  iocoso 
consilium  retegis  Lyaeo  ; 
tu  spem  reducis  mentibus  anxiis 
viresque  et  addis  cornua  pauperi, 

post  te  neque  iratos  trementi 

regum  apices  neque  militum  arma. 
te  Liber  et,  si  laeta  aderit,  Venus 
segnesque  nodum  solvere  Gratiae 
vivaeque  producent  lucernae, 

dum  rediens  fugat  astra  Phoebus. 

54.  EIUSDEM. 

INTEGER  vitae  scelerisque  purus 
non  eget  Mauris  iaculis  neque  arcu 
nec  venenatis  gravida  sagittis, 

Fusce,  pharetra, 
sive  per  Syrtis  iter  aestuosas, 
sive  fracturus  per  inhospitalem 
Caucasum  vel  quae  loca  fabulosus 

lambit  Hydaspes. 
namque  me  silva  lupus  in  Sabina, 
dum  meam  canto  Lalagen  et  ultra 
terminum  curis  vagor  expeditis, 

fugit  inermem. 
quale  portentum  neque  militaris 
Daunias  Jatis  alit  aesculetis, 
nec  Iubae  tellus  generat,  leonum 

arida  nutrix. 
pone  me,  pigris  ubi  nulla  campis 
arbor  aestiva  recreatur  aura, 
quod  latus  mundi  nebulae  malusque 

Iuppiter  urget ; 
pone  sub  curru  nimium  propinqui 
solis  in  terra  domibus  negata  ; 
duJce  ridentem  Lalagen  amabo, 

dulce  loquentem. 

55.  TIBERIANL 

AMNIS  ibat  inter  arva  valle  fusus  frigida, 
luce  ridens  calculorum,  flore  pictus  herbido. 
caerulas  superne  laurus  et  virecta  myitea 
leniter  motabat  aura  blandiente  sibilo. 
subter  autem  molle  gramen  flore  adulto  creverat : 
tum  croco  solum  rubebat  et  lucebat  liliis 
et  nemus  fragrabat  omne  violarum  de  spiritu. 
inter  ista  dona  veris  gemmeasque  gratias 
omnium  regina  odorum  vel  colorum  Lucifer 
aureo  flore  eminebat  cura  Cypridis  rosa. 
roscidum  nemus  rigebat  inter  uda  gramina  : 
fonte  crebro  murmurabant  hinc  et  inde  rivuli, 
quae  fluenta  labibunda  guttis  ibant  lucidis. 
antra  muscus  et  virentes  intus  hederae  vinxerant. 
has  per  umbras  omnis  ales  plus  canora  quam  putes 
cantibus  vernis  strepebat  et  susurris  duJcibus  ; 
hic  loquentis  murmur  amnis  concinebat  frondibus, 
quas  meios  vocalis  aurae,  musa  zephyri,  movei 
sic  euntem  per  virecta  pulcra  odora  et  musica 
ales  amnis  aura  lucus  flos  et  umbra  iuverat. 


56.  VERGILII. 

EXTINCTUM  Nymphae  crudeli  funere  Daphnim 
flebant;  vos  coryli  testes  et  flumina  Nvmphis ; 
cum  complexa  sui  corpus  miserabile  nati 
atque  deos  atque  astra  vocat  crudelia  mater. 
non  ulli  pastos  illis  egere  diebus 
frigida,  Daphni,  boves  ad  flumina  ;  nulla  nec  amnera 
libavit  quadrupes  nec  graminis  attigit  herbam. 

Daphni,  tuum  Poenos  etiam  ingemuisse  leones 
interitum  montesque  feri  silvaeque  locuntur. 
Daphnis  et  Armenias  curru  subiungere  tigris 
instituit,  Daphnis  thiasos  inducere  Bacchi 
et  foliis  lentas  intexere  mollibus  hastas. 
vitis  ut  arboribus  decori  est,  ut  vitibus  uvae, 
ut  gregibus  tauri,  segetes  ut  pinguibus  arvis, 
tu  decus  omne  tuis.     postquam  te  fata  tulerunt, 
ipsa  Pales  agros  atque  ipse  reliquit  Apollo. 
grandia  saepe  quibus  mandavimus  hordea  sulcis, 
infelix  lolium  et  steriles  nascuntur  avenae  ; 
pro  molJi  viola,  pro  purpureo  narcisso, 
carduos  et  spinis  surgit  paliurus  acutis. 
spargite  humum  foliis,  inducite  fontibus  umbras, 
pastores  ;   mandat  fieri  sibi  talia  Daphnis  ; 
et  tumulum  facite,  et  tumulo  superaddite  carmen  : 
*  Daphnis  ego  in  silvis,  hinc  usque  ad  sidera  notus, 
formosi  pecoris  custos,  formosior  ipse.' 

57.  CLA  UDIANL 

FELIX,  qui  patriis  aevum  transegit  in  agris, 

ipsa  domus  puerum  quem  videt,  ipsa  senem : 
qui  baculo  nitens,  in  qua  reptavit  arena, 

unius  numeret  secula  longa  casae. 
illum  non  vario  traxit  fortuna  tumultu,  ' 

nec  bibit  ignotas  mobilis  hospes  aquas. 
non  freta  mercator  tremuit,  non  classica  miles : 

non  rauci  lites  pertulit  ille  fori. 
indocilis  rerum,  vicinae  nescius  urbis, 

adspectu  fruitur  liberiore  poli. 
frugibus  alternis,  non  consule,  computat  annum  : 

autumnum  pomis,  ver  sibi  flore  notat. 

idem  condit  ager  soles  idemque  reducit, 

metiturque  suo  rusticus  orbe  diem  ; 
ingentem  meminit  parvo  qui  germine  quercum, 

aequaevumque  videt  consenuisse  nemus  : 
proxima  cui  nigris  Verona  remotior  Indis, 

Benacumque  putat  litora  rubra  lacum  ; 
sed  tamen  indomitae  vires,  firmisque  lacertis 

aetas  robustum  tertia  cernit  avum. 
erret,  et  extremos  alter  scrutetur  Iberos  ; 

plus  habet  hic  vitae,  plus  habet  ille  viae. 

S&.  HORA  TIL 

PERSICOS  odi,  puer,  apparatus, 
displicent  nexae  philyra  coronae, 
mitte  sectari,  rosa  quo  locorum 

sera  moretur. 
simplici  myrto  nihil  adlabores 
sedulus  curo  :   neque  te  ministrum 
dedecet  myrtus  neque  me  sub  arta 

vite  bibentem. 

5p.  EIUSDEM. 

QUID  bellicosus  Cantaber  et  Scythes, 
Hirpine  Quincti,  cogitet  Hadria 
divisus  obiecto,  remittas 

quaerere,  nec  trepides  in  usum 
poscentis  aevi  pauca  :   fugit  retro 
levis  iuventas  et  decor,  arida 
pellente  lascivos  amores 

canitie  facilemque  somnum. 

non  semper  idem  floribus  est  honor 
vernis  neque  uno  luna  rubens  nitet 
voltu  :   quid  aeternis  minorem 
consiliis  animum  fatigas  ? 
cur  non  sub  alta  vel  platano  vel  hac 
pinu  iacentes  sic  temere  et  rosa 
canos  odorati  capillos, 

dum  licet,  Assyriaque  nardo 
potamus  uncti  ?  dissipat  Euhius 
curas  edacis.     quis  puer  ocius 
restinguet  ardentis  Falerni 
pocula  praetereunte  lympha  ? 
quis  devium  scortum  eliciet  domo 
Lyden  ?  eburna,  dic  age,  cum  lyra 
maturet,  incomptum  Lacaenae 
more  comas  religata  nodum. 


60.  CA  TULLL 

IAM  ver  egelidos  refert  tepores, 
iam  caeli  furor  aequinoctialis 
iucundis  Zephyri  silescit  auris. 
linquantur  Phrygii,  Catulle,  campi 
Nicaeaeque  ager  uber  aestuosae  : 
ad  claras  Asiae  volemus  urbes. 
iam  mens  praetrepidans  avet  vagari, 
iam  laeti  studio  pedes  vigescunt. 
o  dulces  comitum  valete  coetus, 
longe  quos  simul  a  domo  profectos 
diversae  variae  viae  reportant. 

61.  HORA  TIL 

IAM  veris  comites,  quae  mare  temperant, 
impellunt  animae  lintea  Thraciae  ; 
iam  nec  prata  rigent,  nec  fluvii  strepunt 

hiberna  nive  turgidi. 
nidum  ponit,  Ityn  rlebiliter  gemens, 
intelix  avis  et  Cecropiae  domus 
acternum  opprobrium,  quod  male  barbaras 

regum  est  ulta  libidines. 
dicunt  in  tenero  gramine  pinguium 
custodes  ovium  carmina  ristula, 
delectantque  deum,  cui  pecus  et  nigri 

colles  Arcadiae  placent. 
adduxere  sitim  tempora,  Vergili : 
sed  pressum  Calibus  ducere  Liberum 
si  gestis,  iuvenum  nobilium  cliens, 

nardo  vina  merebere. 
nardi  parvus  onyx  eliciet  cadum, 
qui  nunc  Sulpiciis  accubat  horreis, 
spes  donare  novas  largus  amaraque 

curarum  eluere  efHcax. 
ad  quae  si  properas  gaudia,  cum  tua 
velox  merce  veni  :   non  ego  te  meis 
immunem  meditor  tinguere  poculis, 

plena  dives  ut  in  domo. 
verum  pone  moras  et  studium  lucri, 
nigrorumque  memor,  dum  licet,  ignium 
misce  stultitiam  consiliis  brevem  : 

dulce  est  desipere  in  loco. 

62.  INCERTI   AUCTORIS. 

HEIA,  viri,  nostrum  reboans  echo  sonet  heia  ! 
arbiter  effusi  late  maris  ore  sereno 
placatum  stravit  pelagus  posuitque  procellam, 
edomitique  vago  sederunt  pondere  fluctus. 

heia,  viri,  nostrum  reboans  echo  sonet  heia  ! 
annisu  parili  tremat  ictibus  acta  carina. 
nunc  dabit  arridens  pelago  concordia  caeli 
ventorum  motu  praegnanti  currere  velo. 

heia,  viri,  nostrum  reboans  echo  sonet  heia  ! 
aequora  prora  secet  delphinis  aemula  saltu 
atque  gemat  largum,  promat  seseque  lacertis, 
pone  trahens  canum  deducat  et  orbita  sulcum. 

heia,  viri,  nostrum  reboans  echo  sonet  heia  ! 
persultet  Phorci  chorus  aequora :  nos  tamen  heia. 
convulsum  remis  spumet  mare  :  nos  tamen  heia. 
vocibus  adsiduis  litus  resonet  'tamen  heia.' 

63.  HORA  TIL 

IMPIOS  parrae  recinentis  omen 
ducat  et  praegnas  canis  aut  ab  agro 
rava  decurrens  lupa  Lanuvino 

fetaque  volpes. 
rumpat  et  serpens  iter  institutum, 
si  per  obliquom  similis  sagittae 
terruit  mannos.     ego  cui  timebo 

providus  auspex, 
antequam  stantis  repetat  paludes 
imbrium  divina  avis  imminentum, 


oscinem  corvum  prece  suscitaoo 
solis  ab  ortu. 


68 


DE    PEREGRINATIONE. 

sis  licet  felix,  ubicumque  mavis, 
et  memor  nostri,  Galatea,  vivas, 
teque  nec  laevos  vetat  ire  picus 

nec  vaga  cornix. 
sed  vides,  quanto  trepidet  tumultu 
pronus  Orion.      ego  quid  sit  ater 
Hadriae  novi  sinus  et  quid  albus 

peccet  Iapvx. 
hostium  uxores  puerique  caecos 
sentiant  motus  orientis  Austri  et 
aequoris  nigri  fremitum  et  trementis 

verbere  ripas. 
sic  et  Europe  niveum  doloso 
credidit  tauro  latus  et  scatentem 
beluis  pontum  mediasque  fraudes 

palluit  audax. 
nuper  in  pratis  studiosa  rlorum  et 
debitae  Nymphis  opifex  coronae, 
nocte  sublustri  nihil  astra  praeter 

vidit  et  undas. 
quae  simul  centum  tetigit  potentem 
oppidis  Creten,  *  pater,  o  relictum 
filiae  nomen  pietasque '  dixit 

1  victa  furore ! 
unde  quo  veni  ?  levis  una  mors  est 
virginum  culpae.      vigilansne  ploro 
turpe  commissum,  an  vitiis  carentem 

ludit  imago 
vana,  quae  porta  fugiens  eburna 
somnium  ducit :   meliusne  rluctus 
ire  per  longos  fuit,  an  recentis 

carpere  flores  ? 
siquis  infamem  mihi  nunc  iuvencum 

dedat  iratae,  lacerare  rerro  et 
frangere  enitar  modo  multum  amati 

cornua  monstri. 
impudens  liqui  patrios  penates, 
impudens  Orcum  moror.     o  deorum 
siquis  haec  audis,  utinam  inter  errem 

nuda  leones  ! 
antequam  turpis  macies  decentis 
occupet  malas  teneraeque  sucus 
defluat  praedae,  speciosa  quaero 

pascere  tigris. 
vilis  Europe,  pater  urget  absens, 
quid  mori  cessas  !    potes  hac  ab  orno 
pendulum  zona  bene  te  secuta 

laedere  collum. 
sive  te  rupes  et  acuta  leto 
saxa  delectant,  age  te  procellae 
crede  veloci,  nisi  eriJe  mavis 

carpere  pensum 
regius  sanguis  dominaeque  tradi 
barbarae  paelex.'     aderat  querenti 
perfidum  ridens  Venus  et  remisso 

filius  arcu. 
mox,  ubi  lusit  satis,  <  abstineto  ' 
dixit  '  irarum  calidaeque  rixae, 
cum  tibi  invisus  laceranda  reddet 

cornua  taurus. 
uxor  invicti  Iovis  esse  nescis : 
mitte  singultus  ;   bene  ferre  magnam 
disce  fortunam  :   tua  sectus  orbis 

nomina  ducet.' 

64.  EIUSDEM. 

VITAS  hinnuleo  me  similis,  Chloe, 
quaerenti  pavidam  montibus  aviis 
matrem  non  sine  vano 
aurarum  et  siluae  metu. 
nam  seu  mobilibus  vepris  inhorruit 
ad  ventum  foliis,  seu  virides  rubum 
dimovere  lacertae, 

et  corde  et  genibus  tremit. 
atqui  non  ego  te,  tigris  ut  aspera 
Gaetulusve  leo,  frangere  persequor  : 
tandem  desine  matrem 
tempestiva  sequi  viro. 

63.  EIUSDEM. 

QUID  fles,  Asterie,  quem  tibi  candidi 
primo  restituent  vere  Favonii 
Thyna  merce  beatum, 
constantis  iuvenem  fidei 
Gygen  ?  ille  Notis  actus  ad  Oricum 
post  insana  Caprae  sidera  frigidas 
noctes  non  sine  multis 
insomnis  lacrimis  agit. 
atqui  soliicitae  nuntius  hospitae, 
suspirare  Chloen  et  miseram  tuis 
dicens  ignibus  uri, 

temptat  mille  vafer  modis. 
ut  Proetum  mulier  perfida  credulum 
falsis  impulerit  criminibus  nimis 
casto  Bellerophontae 
maturare  necem  refert  : 

narrat  paene  datum  Pelea  Tartaro, 
Magnessam  Hippolyten  dum  fugit  abstinens  ; 
et  peccare  docentis 

fallax  historias  monet ; 
frustra :   nam  scopulis  surdior  Icari 
voces  audit  adhuc  integer.      at  tibi 
ne  vicinus  Enipeus 

plus  iusto  placeat  cave  ; 
quamvis  non  alius  rlectere  equom  sciens 
aeque  conspicitur  gramine  Martio, 
nec  quisquam  citus  aeque 
Tusco  denatat  alveo  ; 
prima  nocte  domum  claude  neque  in  vias 
sub  cantu  querulae  despice  tibiae, 
et  te  saepe  vocanti 
duram  difficilis  mane. 

66.  EIUSDEM. 

DONEC  gratus  eram  tibi, 

nec  quisquam  potior  brachia  candidae 
cervici  iuvenis  dabat, 

Persarum  vigui  rege  beatior. 
4  donec  non  alia  magis 

arsisti,  neque  erat  Lydia  post  Chloen, 
multi  Lydia  nominis 

Romana  vigui  clarior  Ilia.' 
me  nunc  Thraessa  Chloe  regit, 

dulcis  docta  modos  et  citharae  sciens, 
pro  qua  non  metuam  mori, 

si  parcent  animae  fata  superstiti. 
*  me  torret  face  mutua 

Thurini  Calais  filius  Ornvti, 

pro  quo  bis  patiar  mori, 

si  parcent  puero  fata  superstiti.' 
quid  si  prisca  redit  Venus 

diductosque  iugo  cogit  aeneo, 
si  flava  excutitur  Chloe 

reiectaeque  patet  ianua  Lydiae  ? 
*  quamquam  sidere  pulcrior 

ille  est,  tu  levior  cortice  et  improbo 
iracundior  Hadria, 

tecum  vivere  amem,  tecum  obeam  libens., 


67.  CA  TULLI. 

O  COLONIA,  quae  cupis  ponte  ludere  longo, 
et  salire  paratum  habes,  sed  vereris  inepta 
crura  ponticuli  axulis  stantis  in  redivivis, 
ne  supinus  eat  cavaque  in  palude  recumbat ; 
sic  tibi  bonus  ex  tua  pons  libidine  fiat, 
in  quo  vel  Salisubsilis  sacra  suscipiantur  : 
munus  hoc  mihi  maximi  da,  Colonia,  risus. 
quendam  municipem  meum  de  tuo  volo  ponte 
ire  praecipitem  in  lutum  per  caputque  pedesque, 
verum  totius  ut  lacus  putidaeque  paludis 
lividissima  maximeque  est  profunda  vorago. 
insulsissimus  est  homo,  nec  sapit  pueri  instar 
bimuli  tremula  patris  dormientis  in  ulna. 
quoi  cum  sit  viridissimo  nupta  fiore  puella 
(et  puella  tenellulo  delicatior  haedo, 
adservanda  nigerrimis  diligentius  uvis), 
ludere  hanc  sinit  ut  lubet,  nec  pili  facit  uni, 
nec  se  sublevat  ex  sua  parte,  sed  velut  alnus 
in  fossa  Liguri  iacet  suppernata  securi, 

tantundem  omnia  sentiens  quam  si  nulla  sit  usquam  ; 

talis  iste  meus  stupor  nil  videt,  nihil  audit, 

ipse  qui  sit,  utrum  sit  an  non  sit,  id  quoque  nescit. 

nunc  eum  volo  de  tuo  ponte  mittere  pronum 

si  pote  stolidum  repente  excitare  veternum 

et  supinum  animum  in  gravi  derelinquere  caeno, 

ferream  ut  soleam  tenaci  in  vorasine  mula. 


68.  HORA  TII. 

NE  sit  ancillae  tibi  amor  pudori, 
Xanthia  Phoceu  :   prius  insolentem 
serva  Briseis  niveo  colore 

movit  Achillem  ; 
movit  Aiacem  Telamone  natum 
forma  captivae  dominum  Tecmessae  ; 
arsit  Atrides  medio  in  triumpho 

virgine  rapta, 
barbarae  postquam  cecidere  turmae 
Thessalo  victore  et  ademptus  Hector 
tradidit  fessis  leviora  tolli 

Pergama  Graiis. 
nescias,  an  te  generum  beati 
Phyllidis  flavae  decorent  parentes  ; 
regium  certe  genus  et  penatis 

maeret  iniquos. 
crede  non  illam  tibi  de  scelesta 
plebe  delectam,  neque  sic  fidelem, 
sic  lucro  aversam  potuisse  nasci 

matre  pudenda. 
brachia  et  voltum  teretisque  suras 
integer  laudo  :  fuge  suspicari 

cuius  octavom  trepidavit  aetas 
claudere  lustrum. 


69.  CA  TULLL 

PHASELLUS  ille  quem  videtis,  hospites, 

ait  fuisse  navium  celerrimus, 

neque  ullius  natantis  impetum  trabis 

nequisse  praeterire,  sive  palmulis 

opus  foret  volare  sive  linteo. 

et  hoc  negat  minacis  Hadriatici 

negare  litus  insulasve  Cycladas 

Rhodumque  nobilem  horridamque  Thraciam 

Propontida  trucemve  Ponticum  sinum, 

ubi  iste  post  phasellus  antea  fuit 

comata  silva  :   nan  Cytorio  in  iugo 

loquente  saepe  sibilum  edidit  coma. 

Amastri  Pontica  et  Cytore  buxifer, 

tibi  haec  fuisse  et  esse  cognitissima 

ait  phasellus  :   ultima  ex  origine 

tuo  stetisse  dicit  in  cacumine, 

tuo  imbuisse  palmulas  in  aequore, 

et  mde  tot  per  inpotentia  freta 

erum  tulisse,  laeva  sive  dextera 

vocaret  aura,  sive  utrumque  Iuppiter 

simul  secundus  incidisset  in  pedem  ; 

neque  ulla  vota  litoralibus  deis 

sibi  esse  facta,  cum  veniret  a  mari 

novissimo  hunc  ad  usque  limpidum  lacum. 

sed  haec  prius  fuere  :   nunc  recondita 

senet  quiete  seque  dedicat  tibi, 

gemelie  Castor  et  gemelle  Castoris. 

yo.  HORA  TIL 

SOLVITUR  acris  hiemps  gratavice  veris  et  Favoni, 

trahuntque  siccas  machinae  carinas, 
ac  neque  iam  stabulis  gaudet  pecus  aut  arator  igni, 

nec  prata  canis  albicant  pruinis. 
iam  Cytherea  choros  ducit  Venus  imminente  luna, 

iunctaeque  Nymphis  Gratiae  decentes 
alterno  terram  quatiunt  pede,  dum  gravis  Cyclopum 

Volcanus  ardens  visit  officinas. 
nunc  decet  aut  viridi  nitidum  caput  impedire  mvrto 

aut  flore,  terrae  quem  ferunt  solutae  ; 
nunc  et  in  umbrosis  Fauno  decet  immolare  lucis, 

seu  poscat  agna  sive  malit  haedo. 
pallida  mors  aequo  pulsat  pede  pauperum  tabernas 

regumque  turris.      o  beate  Sesti, 
vitae  summa  brevis  spem  nos  vetat  inchoare  longam. 

iam  te  premet  nox  fabulaeque  Manes 
et  domus  exilis  Plutonia  :   quo  simul  mearis, 

nec  regna  vini  sortiere  talis, 
nec  tenerum  Lycidan  mirabere,  quo  calet  iuventus 

nunc  omnis  et  mox  virgines  tepebunt. 

yi.  EIUSDEM. 

DIFFUGERE  nives,  redeunt  iam  gramina  campis 

arboribusque  comae, 
mutat  terra  vices  et  decrescentia  ripas 

rlumina  praetereunt, 
Gratia  cum  Nymphis  geminisque  sororibus  audet 

ducere  nuda  choros. 
immortalia  ne  speres,  monet  annus  et  almum 

quae  rapit  hora  diem. 

frigora  mitescunt  Zephyris,  ver  proterit  aestas, 

interitura,  simul 
pomifer  autumnus  fruges  effuderit,  et  mox 

bruma  recurrit  iners. 
damna  tamen  celeres  reparant  caelestia  lunae  : 

nos,  ubi  decidimus, 
quo  pius  Aeneas,  quo  Tullus  dives  et  Ancus, 

pulvis  et  umbra  sumus. 
quis  scit  an  adiciant  hodiernae  crastina  summae 

tempora  di  superi  ? 
cuncta  manus  avidas  fugient  heredis,  amico 

quae  dederis  animo. 
cum  semel  occideris  et  de  te  splendida  Minos 

fecerit  arbitria, 
non,  Torquate,  genus,  non  te  facundia,  non  te 

restituet  pietas  : 
infernis  neque  enim  tenebris  Diana  pudicum 

liberat  Hippolytum, 
nec  Lethaea  valet  Theseus  abrumpere  caro 

vincula  Pirithoo. 


72.  EIUSDEM. 

NON  semper  imbres  nubibus  hispidos 
manant  in  agros  aut  mare  Caspium 
vexant  inaequales  procellae 
usque,  nec  Armeniis  in  oris, 
amice  Valgi,  stat  glacies  iners 
menses  per  omnis  aut  Aquilonibus 
querceta  Gargani  laborant 
et  foliis  viduantur  orni. 
tu  semper  urges  flebilibus  modis 

Mysten  ademptum,  nec  tibi  Vespero 
surgente  decedunt  amores 
nec  rapidum  fugiente  solem. 
at  non  ter  aevo  functus  amabilem 
ploravit  omnis  Antilochum  senex 
annos,  nec  inpubem  parentes 
Troilon  aut  Phrygiae  sorores 
flevere  semper.      desine  mollium 
tandem  querellarum,  et  potius  nova 
cantemus  Augusti  tropaea 

Caesaris  et  rigidum  Niphaten 
Medumque  flumen  gentibus  additum 
victis  minores  volvere  vertices, 
intraque  praescriptum  Gelonos 
exiguis  equitare  campis. 


7J.  EIUSDEM. 

AEQUAM  memento  rebus  in  arduis 
servare  mentem,  non  secus  in  bonis 
ab  insolenti  temperatam 
laetitia,  moriture  Delli, 
seu  maestus  omni  tempore  vixeris, 
seu  te  in  remoto  gramine  per  dies 
festos  reclinatum  bearis 
interiore  nota  Falerni. 
quo  pinus  ingens  albaque  populus 
umbram  hospitalem  consociare  amant 
ramis  ?     quid  obliquo  laborat 
lympha  fugax  trepidare  rivo  ? 
huc  vina  et  unguenta  et  nimium  brevis 
flores  amoenae  ferre  iube  rosae, 

dum  res  et  aetas  et  sororum 
fila  trium  patiuntur  atra. 
cedes  coemptis  saltibus  et  domo 
villaque,  flavos  quam  Tiberis  lavit, 
cedes,  et  extructis  in  altum 
divitiis  potietur  heres. 
divesne  prisco  natus  ab  Inacho, 
nil  interest,  an  pauper  et  infima 
de  gente  sub  divo  moreris, 
victima  nil  miserantis  Orci : 
omnes  eodem  cogimur,  omnium 
versatur  urna  serius  ocius 

sors  exitura  et  nos  in  aeternum 
exiJium  inpositura  cumbae. 

74.  EIUSDEM. 

QUIS  desiderio  sit  pudor  aut  modus 
tam  cari  capitis  ?     praecipe  lugubris 
cantus,  Melpomene,  cui  liquidam  pater 

vocem  cum  cithara  dedit. 
ergo  Quintilium  perpetuus  sopor 
urget  ?     cui  Pudor  et  Iustitiae  soror, 
incorrupta  Fides,  nudaque  Veritas 

quando  ullum  inveniet  parem  ? 
multis  ille  bonis  flebilis  occidit, 
nulli  flebilior  quam  tibi,  Vergili. 
tu  frustra  pius,  heu,  non  ita  creditum 

poscis  Quintilium  deos. 
quid  si  Threicio  blandius  Orpheo 
auditam  moderere  arboribus  fidem, 
num  vanae  redeat  sanguis  imagini, 

quam  virga  semel  horrida 

non  lenis  precibus  fata  recludere 
nigro  compulerit  Mercurius  gregi  ? 
durum  :   sed  levius  fit  patientia 
quicquid  corrigere  est  nefas. 


7j.  CA  TULLL 

ETSI  me  adsiduo  confectum  cura  dolore 

sevocat  a  doctis,  Hortale,  virginibus, 
nec  potis  est  dulcis  Musarum  expromere  fetus 

mens  animi,  tantis  fluctuat  ipsa  malis — - 
namque  mei  nuper  Lethaeo  gurgite  fratris 

pallidulum  manans  adluit  unda  pedem, 
Troia  Rhoeteo  quem  subter  litore  tellus 

ereptum  nostris  obterit  ex  oculis. 
Kunquam  ego  te  primae  mihi  ademptum  in  flore  iuventae, 

nunquam  ego  te,  vita  frater  amabilior, 
aspiciam  posthac.     at  certe  semper  amabo, 

semper  maesta  tua  carmina  morte  canam, 
qualia  sub  densis  ramorum  concinit  umbris 

Daulias  absumpti  fata  gemens  Ityli  — 
sed  tamen  in  tantis  maeroribus,  Hortale,  mitto 

haec  expressa  tibi  carmina  Battiadae, 
ne  tua  dicta  vagis  nequiquam  credita  ventis 

effluxisse  meo  forte  putes  animo, 
ut  missum  sponsi  furtivo  munere  malum 

procurrit  casto  virginis  e  gremio, 
quod  miserae  oblitae  molli  sub  veste  locatum, 

dum  adventu  matris  prosilit,  excutitur  : 
atque  illud  prono  praeceps  agitur  decursu, 

huic  manat  tristi  conscius  ore  rubor. 

76.  EIUSDEM. 

LUGETE,  o  Veneres  Cupidinesque, 
et  quantumst  hominum  venustiorum. 
passer  mortuos  est  meae  puellae, 
passer,  deliciae  meae  puelJae, 
quem  plus  illa  oculis  suis  amabat. 
nam  mellitus  erat  suamque  norat 
ipsam  tam  bene  quam  puella  matrem  ; 
nec  sese  a  gremio  illius  movebat, 
sed  circumsiliens  modo  huc  modo  illuc 
ad  solam  dominam  usque  pipilabat : 
qui  nunc  it  per  iter  tenebricosum 
illuc,  unde  negant  redire  quemquam. 
at  vobis  male  sit,  malae  tenebrae 
Orci,  quae  omnia  beJJa  devoratis  : 
tam  bellum  mihi  passerem  abstulistis. 
vae  factum  maJe  !      vae  miselle  passer  ! 
tua  nunc  opera  meae  pueJJae 
flendo  turgiduJi  rubent  ocelJi. 

77.  STATIL 

CRIMINE  quo  merui,  iuvenis  placidissime  divom, 
quove  errore  miser,  donis  ut  solus  egerem, 
Somne,  tuis  ?   tacet  omne  pecus  volucresque  feraeque 
et  simuJant  fessos  curvata  cacumina  somnos, 
nec  trucibus  fluviis  idem  sonus  ;   occidit  horror 
aequoris,  et  terris  maria  acclinata  quiescunt. 
septima  iam  rediens  Phoebe  mihi  respicit  aegras 
stare  genas  ;   totidem  Oetaeae  Paphiaeque  renident 
lampades  et  totiens  nostros  Tithonia  questus 

praeterit  et  gelido  spargit  miserata  rlagello. 
unde  ego  surRciam  ?     non  sunt  mihi  lumina  mille, 
quae  sacer  alterna  tantum  statione  tenebat 
Argus  et  haud  umquam  vigilabat  corpore  toto. 
at  nunc  heu  aliquis  longa  sub  nocte  puellae 
brachia  nexa  tenens  ultro  te,  Somne,  repellit. 
inde  veni :    nec  te  totas  infundere  pennas 
luminibus  compello  meis ;    hoc  turba  precetur 
Jaetior  :   extremo  me  tange  cacumine  virgae, 
sufficit,  aut  leviter  suspenso  poplite  transi. 

78.  CA  TULLL 

PAENE  insularum,  Sirmio,  insularumque 
ocelle,  quascumque  in  liquentibus  stagnis 
marique  vasto  fert  uterque  Neptunus, 
quam  te  libenter  quamque  laetus  inviso, 
vix  mi  ipse  credens  Thyniam  atque  Bithynos 
liquisse  campos  et  videre  te  in  tuto. 
o,  quid  solutis  est  beatius  curis, 
cum  mens  onus  reponit,  ac  peregrino 
labore  fessi  venimus  larem  ad  nostrum 
desideratoque  acquiescimus  lecto! 
hoc  est,  quod  unumst  pro  laboribus  tantis. 
salve,  o  venusta  Sirmio,  atque  ero  gaude : 
gaudete  vosque,  o  liquidae  lacus  undae  ; 
ridete,  quidquid  est  domi  cachinnorum 


7p.  SENECAE. 

VERUM  est,  an  timidos  fabula  decipit, 
umbras  corporibus  vivere  conditis  : 

cum  coniunx  oculis  inposuit  manum 

supremusque  dies  solibus  obstitit 

et  tristis  cineres  urna  coercuit  ? 

non  prodest  animam  tradere  funeri, 

sed  restat  miseris  vivere  longius  ? 

an  toti  morimur  nullaque  pars  manet 

nostri,  cum  profugo  spiritus  halitu 

inmixtus  nebulis  cessit  in  aera 

et  nudum  tetigit  subdita  fax  latus  ? 

post  mortem  nihil  est,  ipsaque  mors  nihil, 

velocis  spatii  meta  novissima. 

spem  ponant  avidi,  solliciti  metum. 

quaeris  quo  iaceas  post  obitum  loco  ? 

quo  non  nata  iacent.      Taenara  et  aspero 

regnum  sub  domino  limen  et  obsidens 

custos  non  facili  Cerberus  ostio 

rumores  vacui  verbaque  inania 

et  par  sollicito  fabula  somnio. 


80.  CA  TULLL 

MULTAS  per  gentes  et  multa  per  aequora   vectus 

advenio  has  miseras,  frater,  ad  inferias, 
ut  te  postremo  donarem  munere  mortis 

et  mutam  nequiquam  adloquerer  cinerem, 
quandoquidem  fortuna  mihi  tete  abstulit  ipsum, 

heu  miser  indigne  frater  adempte  mihi. 
nunc  tamen  interea  haec  prisco  quae  more  parentum 

tradita  sunt  tristes  munera  ad  inferias, 
accipe  fraterno  muJtum  manantia  fletu, 

atque  in  perpetuom,  frater,  ave  atque  vale. 

Si.  HORA  TII. 

SIC  te  diva  potens  Cypri, 

sic  fratres  Helenae,  lucida  sidera, 
ventorumque  regat  pater 

obstrictis  aliis  praeter  Iapyga, 
navis,  quae  tibi  creditum 

debes  Vergilium,  finibus  Atticis 
reddas  incolumem  precor 

et  serves  animae  dimidium  meae. 
illi  robur  et  aes  triplex 

circa  pectus  erat,  qui  fragilem  truci 
commisit  pelago  ratem 

primus,  nec  timuit  praecipitem  Africum 
decertantem  Aquilonibus 

nec  tristis  Hyadas  nec  rabiem  Noti, 
quo  non  arbiter  Hadriae 

maior,  tollere  seu  ponere  volt  freta. 
quem  mortis  timuit  gradum, 

qui  siccis  oculis  monstra  natantia, 
qui  vidit  mare  turbidum  et 

infamis  scopulos  Acroceraunia  ? 
nequiquam  deus  abscidit 

prudens  Oceano  dissociabili 
terras,  si  tamen  impiae 

non  tangenda  rates  transiliunt  vada. 
audax  omnia  perpeti 

gens  humana  ruit  per  vetitum  nefas  : 
audax  Iapeti  genus 

ignem  fraude  mala  gentibus  intulit ; 
post  ignem  aetheria  domo 

subductum  macies  et  nova  febrium 
terris  incubuit  cohors 

semotique  prius  tarda  necessitas 
leti  corripuit  gradum. 

expertus  vacuom  Daedalus  aera 
pinnis  non  homini  datis  ; 

perrupit  Acheronta  Herculeus  labor. 
nil  mortalibus  arduist ; 

caelum  ipsum  petimus  stultitia  neque 
per  nostrum  patimur  scelus 

iracunda  Iovem  ponere  fulmina. 


82.  SENECAE. 

AUDAX  nimium  qui  freta  primus 
rate  tam  fragili  perfida  rupit, 
terrasque  suas  post  terga  videns 
animam  levibus  credidit  auris 
dubioque  secans  aequora  cursu 
potuit  tenui  fidere  ligno. 
inter  vitae  mortisque  vias 
nimium  gracili  limite  ducto. 
candida  nostri  saecula  patres 
videre  procul  fraude  remota. 
sua  quisque  piger  litora  tangens 
patrioque  senex  factus  in  arvo 
parvo  dives,  nisi  quas  tulerat 
natale  solum,  non  norat  opes. 
nondum  quisquam  sidera  norat 
stellisque  quibus  pingitur  aether 
non  erat  usus,  nondum  pluvias 
Hyadas  poterat  vitare  ratis. 
non  Oleniae  lumina  caprae 
nec  quae  sequitur  flectitque  senex 

Attica  tardus  plaustra  Bootes, 
nondum  Boreas,  nondum  Zephyrus 
nomen  habebant. 
ausus  Tiphys  pandere  vasto 
carbasa  ponto  legesque  novas 
scribere  ventis. 
bene  dissaepti  foedera  mundi 
traxit  in  unum  Thessala  pinus 
iussitque  pati  verbera  pontum 
partemque  metus  fieri  nostri 
mare  sepositum. 

nunc  iam  cessit  pontus  et  omnes 
patitur  leges.      non  Palladia 
conpacta  manu  regum  referens 
inclita  remos  quaeritur  Argo. 
quaelibet  altum  cumba  pererrat. 
terminus  omnis  motus  et  urbes 
muros  terra  posuere  nova  : 
nil  qua  fuerat  sede  reliquit 
pervius  orbis. 

Indus  gelidum  potat  Araxen, 
Albin  Persae  Rhenumque  bibunt. 
venient  annis  saccula  seris 
quibus  Oceanus  vincula  rerum 
laxet  et  ingens  pateat  tellus 
Tethysque  novos  detegat  orbes 
nec  sit  terris  ultima  Thule. 


Sj.  HORA  TIL 

L  AUDABUNT  alii  claram  Rhodon  aut  Mytilenen 
aut  Ephesum  bimarisve  Corinthi 

moenia  vel  Baccho  Thebas  vel  Apolline  Delphos 

insignis  aut  Thessala  Tempe ; 
sunt  quibus  unum  opus  est  intactae  Palladis  urbem 

carmine  perpetuo  celebrare  et 
undique  decerptam  fronti  praeponere  olivam  ; 

plurimus  in  lunonis  honorem 
aptum  dicet  equis  Argos  ditisque  Mycenas: 

me  nec  tam  patiens  Lacedaemon 
nec  tam  Larisae  percussit  campus  opimae, 

quam  domus  Albuneae  resonantis 
et  praeceps  Anio  ac  Tiburni  lucus  et  uda 

mobilibus  pomaria  rivis. 
albus  ut  obscuro  deterget  nubila  caelo 

saepe  Notus  neque  parturit  imbris 
perpetuos,  sic  tu  sapiens  finire  memento 

tristitiam  vitaeque  labores 
molli,  Plance,  mero,  seu  te  fulgentia  signis 

castra  tenent  seu  densa  tenebit 
Tiburis  umbra  tui.      Teucer  Salamina  patremque 

cum  fugeret,  tamen  uda  Lyaeo 
tempora  populea  fertur  vinxisse  corona, 

sic  tristis  affatus  amicos : 
*  quo  nos  cumque  feret  melior  fortuna  parente, 

ibimus,  o  socii  comitesque. 
nil  desperandum  Teucro  duce  et  auspice  Teucro  ; 

certus  enim  promisit  Apollo 
ambiguam  tellure  nova  Salamina  futuram. 

o  fortes  peioraque  passi 
mecum  saepe  viri,  nunc  vino  pellite  curas: 

cras  ingens  iterabimus  aequor.' 

84.  EIUSDEM. 

VIDES  ut  alta  stet  nive  candidum 
Soracte,  nec  iam  sustineant  onus 
silvae  laborantes  geluque 
flumina  constiterint  acuto  ? 
dissolve  frigus  Jigna  super  foco 
large  reponens  atque  benignius 
deprome  quadrimum  Sabina, 
o  thaliarche,  merum  diota. 
permitte  divis  cetera,  qui  simul 
stravere  ventos  aequore  fervido 
deproeliantis,  nec  cupressi 
nec  veteres  agitantur  orni. 
quid  sit  futurum  cras,  fuge  quaerere,  et 
quem  fors  dierum  cumque  dabit,  lucro 
appone,  nec  dulcis  amores 

sperne  puer  neque  tu  choreas, 
donec  virenti  canities  abest 
morosa.     nunc  et  campus  et  areae 
lenesque  sub  noctem  susurri 
composita  repetantur  hora, 
nunc  et  latentis  proditor  intimo 
gratus  puellae  risus  ab  angulo 
pignusque  dereptum  lacertis 
aut  digito  male  pertinaci. 

85.  EIUSDEM. 

AELI  vetusto  nobilis  ab  Lamo, 
(quando  et  priores  hinc  Lamias  ferunt 
denominatos  et  nepotum 

per  memores  genus  omne  fastos 

auctore  ab  illo  ducit  originem, 
qui  Formiarum  moenia  dicitur 
princeps  et  innantem  Maiicae 
litoribus  tenuisse  Lirim 
late  tyrannus)  cras  foliis  nemus 
multis  et  alga  Jitus  inutili 
demissa  tempestas  ab  Euro 
sternet,  aquae  nisi  fallit  augur 
annosa  cornix.      dum  potes,  aridum 
compone  lignum:   cras  Genium  mero 
curabis  et  porco  bimenstri 
cum  famulis  operum  solutis. 


86.  BOETHIL 

FELIX  qui  potuit  boni 
fontem  visere  lucidum  : 
felix  qui  potuit  gravis 
terrae  solvere  vincula. 
quondam  funera  coniugis 
vates  Threicius  gemens, 
postquam  flebilibus  modis 
silvas  currere,  mobiles 
amnes  stare  coegerat, 
cum  flagrantior  intima 
fervor  pectoris  ureret, 
nec  qui  cuncta  subegerant, 
mulcerent  dominum  modi, 
immites  Superos  querens, 
infernas  adiit  domos. 
illic  blanda  sonantibus 
chordis  carmina  temperans, 

quicquid  praecipuis  deae 
matris  fontibus  hauserat, 
quod  luctus  dabat  impotens, 
quod  luctum  geminans  amor, 
deflet,  Taenara  commoveno, 
et  dulci  veniam  prece 
umbrarum  dominos  rogat. 
tandem,  *  vincimur,'  arbiter 
umbrarum  miserans  ait : 
1  donemus  comitem  viro 
emptam  carmine  coniugem  ; 
sed  lex  dona  coerceat, 
ne,  dum  Tartara  liquerit 
fas  sit  lumina  flectere.' 
quis  legem  det  amantibus  ? 
major  lex  amor  est  sibi. 
heu,  noctis  prope  terminos 
Orpheus  Eurydicen  suam 
vidit,  perdidit,  occidit. 
vos  haec  fabula  respicit, 
quicumque  in  superum  diem 
mentem  ducere  quaeritis. 
nam  qui  Tartareum  in  specus 
victus  lumina  flexerit, 
quicquid  praecipuom  trahit 
perdit,  dum  videt  Inferos. 


87.  HORA  TIL 

TU  ne  quaesieris  (scire  nefas)  quem  mihi,  quem  tibi 
finem  di  dederint,  Leuconoe,  nec  Babylonios 
temptaris  numeros.     ut  melius,  quicquid  erit,  pati, 

seu  pluris  hiemes  seu  tribuit  Iuppiter  ultirmm, 
quae  nunc  oppositis  debilitat  pumicibus  mare 
Tyrrhenum.      sapias,  vina  liques  et  spatio  brevi 
spem  longam  reseces  ;   dum  loquimur,  fugerit  inviJa 
aetas :   carpe  diem,  quam  minimum  credula  postero. 


88.  EIUSDEM 

XOLIS  longa  ferae  bella  Numantiae, 
nec  durum  Hannibalem  nec  Siculum  mare 
Poeno  purpureum  sanguine  mollibus 

aptari  citharae  modis, 
nec  saevos  Lapithas  et  nimium  mero 
Hvlaeum  domitosque  Herculea  manu 
Telluris  iuvenes,  unde  periculum 

fulaens  contremuit  domus 
Saturni  veteris  :   tuque  pedestribus 
dices  historiis  proelia  Caesaris, 
Maecenas,  melius  ductaque  per  vias 

regum  colla  minacium. 
me  dulcis  dominae  Musa  Licyroc 
cantus,  me  voluit  dicere  lucidum 
fulgentis  oculos  et  bene  mutuis 

fidum  pectus  amoribus, 
quam  nec  ferre  pedem  dedecuit  choris 
nec  certare  ioco  nec  dare  brachia 
ludentem  nitidis  virainibus  sacro 

Dianae  celebris  die. 
num  tu  quae  tenuit  dives  Achaemenes 
aut  pinguis  Phrygiae  Mvgdonias  opes 
permutare  velis  crine  Licvmniae, 

plenas  aut  Arabum  domos, 

cum  flagrantia  detorquet  ad  oscula 
cervicem  aut  facili  saevitia  negat 
quae  poscente  magis  gaudeat  eripi, 
interdum  rapere  occupet  ? 


Sp.  SENECAE. 

REGEM  non  faciunt  opes, 
non  vestis  Tyriae  color, 
non  frontis  nota  regiae, 
non  auro  nitidae  fores  : 
non  quicquid  fodit  Occidens 
aut  unda  Tagus  aurea 
claro  devehit  alveo, 
non  quicquid  Libycis  terit 
fervens  area  messibus. 
rex  est  qui  posuit  metus 
et  diri  mala  pectoris, 
quem  non  ambitio  inpotens 
et  numquam  stabilis  favor 
volgi  praecipitis  movet. 
qui  tuto  positus  loco 
infra  se  videt  omnia 
occunitque  stio  libens 
fato  nec  queritur  mori. 
stet  quicumque  volet  potens 
aulae  culmine  lubrico  : 
me  dulcis  saturet  quies  ; 
obscuro  positus  loco 
leni  perfruar  otio  ; 
nullis  nota  Quiritibus 
aetas  per  tacitum  fluat. 

sic  cum  transierint  mei 
nullo  cum  strepitu  dies, 
plebeius  moriar  senex. 
illi  mors  gravis  incubat, 
qui  notus  nimis  omnibus, 
ignotus  moritur  sibi. 

po.  HORA  TIL 

SEPTIMI,  Gadis  aditure  mecum  et 
Cantabrum  indoctum  iuga  ferre  nostra  et 
barbaras  Syrtis,  ubi  Maura  semper 

aestuat  unda  : 
Tibur  Argeo  positum  colono 
sit  meae  sedes  utinam  senectae, 
sit  modus  lasso  maris  et  viarum 

militiaeque. 
unde  si  Parcae  prohibent  iniquae, 
dulce  pellitis  ovibus  Galaesi 
flumen  et  regnata  petam  Laconi 

rura  Phalantho. 
ille  terrarum  mihi  praeter  omnis 
angulus  ridet,  ubi  non  Hymetto 
mella  decedunt  viridique  certat 

baca  Venafro, 
ver  ubi  longum  tepidasque  praebet 
Iuppiter  brumas  et  amicus  Aulon 
fertili  Baccho  minimum  Falernis 

invidet  uvis. 
ille  te  mecum  locus  et  beatae 
postulant  arces,  ibi  tu  calentem 
debita  sparges  lacrima  favillam 

vatis  amici. 

ILLE  et  nefasto  te  posuit  die, 
quicumque  primum  et  sacrilega  manu 
produxit,  arbos,  in  nepotum 

perniciem  opprobriumque  pagi ; 
illum  et  parentis  crediderim  sui 
fregisse  cervicem  et  penetralia 
sparsisse  nocturno  cruore 

hospitis  ;   ille  venena  Colcha 
et  quicquid  usquam  concipitur  nefas 
tractavit,  agro  qui  statuit  meo 
te,  tristt;  lignum,  te  caducum 
in  domini  caput  inmerentis. 
quid  quisque  vitet,  numquam  homini  satis 
cautum  est  in  horas.     navita  Bosporum 
Poenus  perhorrescit  neque  ultra 
caeca  timet  aliunde  fata, 
miles  sagittas  et  celerem  fugam 
Parthi,  catenas  Parthus  et  Italum 
robur ;    sed  inprovisa  leti 
vis  rapuit  rapietque  gentis. 
quam  paene  furvae  regna  Proserpinae 
et  iudicantem  vidimus  Aeacum 
sedesque  discriptas  piorum  et 
Aeoliis  fidibus  querentem 
Sappho  puellis  de  popularibus 
et  te  sonantem  plenius  aureo, 
Alcaee,  plectro  dura  navis, 
dura  fugae  mala,  dura  belli. 
utrumque  sacro  digna  silentio 
mirantur  umbrae  dicere  ;   sed  magis 
pugnas  et  exactos  tyrannos 

densum  humeris  bibit  aure  volgus. 
quid  mirum,  ubi  illis  carminibus  stupens 
demittit  atras  belua  centiceps 
auris  et  intorti  capillis 

Eumenidum  recreantur  angues  ? 
quin  et  Prometheus  et  Pelopis  parens 
dulci  laborem  decipitur  sono 
nec  curat  Orion  leones 

aut  timidos  agitare  lyncas. 


92.  EIUSDEM. 

RECTIUS  vives,  Licini,  neque  altum 
semper  urgendo  neque,  dum  procellas 
cautus  horrescis,  nimium  premendo 

iitus  iniquom. 
auream  quisquis  mediocritatem 
diligit,  tutus  caret  obsoleti 
sordibus  tecti,  caret  invidenda 

sobrius  aula. 
saepius  ventis  agitatur  ingens 
pinus  et  celsae  graviore  casu 
decidunt  turres  feriuntque  summos 

fulgura  montis. 
sperat  infestis,  metuit  secundis 
alteram  sortem  bene  praeparatum 
pectus.     informis  hiemes  reducit 

Iuppiter,  idem 
summovet.     non,  si  male  nunc,  et  olim 
sic  erit:   quondam  cithara  tacentem 
suscitat  musam  neque  semper  arcum 

tendit  Apollo. 

rebus  angustis  animosus  atque 
fortis  appare ;   sapienter  idem 
contrahes  vento  nimium  secundo 
turgida  vela. 


pj.  EIUSDEM. 

EHEU,  fugaces,  Postume,  Postume, 
labuntur  anni,  nec  pietas  moram 
rugis  et  instanti  senectae 
adferet  indomitaeque  morti ; 
non,  si  trecenis,  quotquot  eunt  dies, 
amice,  places  inlacrimabilem 
Plutona  tauris,  qui  ter  amplum 
Geryonen  Tityonque  tristi 
compescit  unda,  scilicet  omnibus, 
quicumque  terrae  munere  vescimur, 
enaviganda,  sive  reges 

sive  inopes  erimus  coloni. 
frustra  cruento  Marte  carebimus 
fractisque  rauci  fluctibus  Hadriae, 
frustra  per  autumnos  nocentem 
corporibus  metuemus  Austrum. 
visendus  ater  flumine  languido 
Cocytos  errans  et  Danai  genus 
infame  damnatusque  longi 
Sisyphus  Aeolides  laboris. 
linquenda  tellus  et  domus  et  placens 
uxor,  neque  harum,  quas  colis,  arborum 
te  praeter  invisas  cupressos 

ulla  brevem  dominum  sequetur 
absumet  heres  Caecuba  dignior 

servata  centum  clavibus  et  mero 
tinguet  pavimentum  superbo, 
pontificum  potiore  cenis. 


94.  EIUSDEM. 

OTIUM  divos  rogat  in  patenti 
prensus  Aegaeo,  simul  atra  nubes 
condidit  lunam  neque  certa  fulgent 

sidera  nautis  ; 
otium  bello  furiosa  Thrace, 
otium  Medi  pharetra  decori, 
Grosphe,  non  gemmis  neque  purpura  ve- 

nale  neque  auro. 
non  enim  gazae  neque  consularis 
summovet  lictor  miseros  tumultus 
mentis  et  curas  laqueata  circum 

tecta  volantis. 
vivitur  parvo  bene,  cui  paternum 
splendet  in  mensa  tenui  salinum, 
nec  levis  somnos  timor  aut  cupido 

sordidus  aufert. 
quid  brevi  fortes  iaculamur  aevo 
multa  ?  quid  terras  alio  calentis 
sole  mutamus  ?  patriae  quis  exul 

se  quoque  fugit  ? 
scandit  aeratas  vitiosa  navis 
cura  nec  turmas  equitum  relinquit, 
ocior  cervis  et  agente  nimbos 

ocior  Euro. 
laetus  in  praesens  animus  quod  ultrast 
oderit  curare  et  amara  lento 
L  8  97 


DE    SORTE    HUMANA. 

temperet  risu  :   nihil  est  ab  omni 

parte  beatum. 
abstulit  clarum  cita  mors  Achillem, 
longa  Tithonum  minuit  senectus, 
et  mihi  forsan  tibi  quod  negarit 

porriget  hora. 
te  greges  centum  Siculaeque  circum 
mugiunt  vaccae,  tibi  tollit  hinnitum 
apta  quadrigis  equa,  te  bis  Afro 

murice  tinctae 
vestiunt  lanae:   mihi  parva  rura  et 
spiritum  Graiae  tenuem  Camenae 
Parca  non  mendax  dedit  et  malignum 

spernere  volgus. 


95-  EIUSDEM. 

NE  forte  credas  interitura,  quae 
longe  sonantem  natus  ad  Aufidum 
non  ante  volgatas  per  artis 

verba  loquor  socianda  chordis, 
non,  si  priores  Maeonius  tenet 
sedes  Homerus,  Pindaricae  latent 
Ceaeque  et  Alcaei  minaces 

Stesichorique  graves  Camenae  ; 
nec  siquid  olim  lusit  Anacreon 
delevit  aetas  ;   spirat  adhuc  amor 
vivuntque  commissi  calores 
Aeoliae  fidibus  puellae. 
non  sola  comptos  arsit  adulteri 
crines  et  aurum  vestibus  inlitum 
mirata  regalisque  cultus 

et  comites  Helene  Lacaena; 
primusve  Teucer  tela  Cydonio 
direxit  arcu  ;   non  semel  Uios 
vexata  :   non  pugnavit  ingens 
Idomeneus  Sthenelusve  solus 
dicenda  Musis  proelia  ;   non  ferox 
Hector  vel  acer  Deiphobus  gravis 
excepit  ictus  pro  pudicis 

coniugibus  puerisque  primus. 
vixere  fortes  ante  Agamemnona 
multi  ;   sed  omnes  inlacrimabiles 
urgentur  ignotique  longa 

nocte,  carent  quia  vate  sacro. 
paulum  sepultae  distat  inertiae 
celata  virtus.      non  ego  te  meis 
chartis  inornatum  sileri 
totve  tuos  patiar  labores 
impune,  Lolli,  carpere  Jividas 
obliviones :   est  animus  tibi 
rerumque  prudens  et  secundis 
temporibus  dubiisque  rectus, 
vindex  avarae  fraudis  et  abstinens 
ducentis  ad  se  cuncta  pecuniae, 
consulque  non  unius  anni, 

sed  quotiens  bonus  atque  fidu3 
iudex  honestum  praetulit  utili, 
reiecit  alto  dona  nocentium 
voltu,  per  obstantis  catervas 
explicuit  sua  victor  arma. 
non  possidentem  multa  vocaveris 
recte  beatum  ;   rectius  occupat 
nomen  beati,  qui  deorum 
muneribus  sapienter  uti 

duramque  callet  pauperiem  pati 
peiusque  leto  flagitium  timet, 
non  ille  pro  caris  amicis 
aut  patria  timidus  perire. 

96.  BOETHIL 

CUM  polo  Phoebus  roseis  quadrigis 

lucem  spargere  coeperit, 
pallet  albentes  hebetata  vultus 

flammis  stella  prementibus. 
cum  nemus  flatu  Zephyri  tepentis 

vernis  inrubuit  rosis, 
spiret  insanum  nebulosus  Auster, 

iam  spinis  abeat  decus. 
saepe  tranquillo  radiat  sereno 

inmotis  mare  fluctibus  : 
saepe  ferventes  Aquilo  procellas 

verso  concitat  aequore. 
rara  si  constat  sua  forma  mundo, 

si  tantas  variat  vices, 
crede  fortunis  hominum  caducis, 

donis  crede  fugacibus. 
constat,  aeterna  positumque  lege  est, 

ut  constet  genitum  nihil. 


97.  HORA  TIL 

ODI  profanum  volgus  et  arceo  : 
favete  linguis  ;   carmina  non  prius 
audita  Musarum  sacerdos 
vinunibus  puerisque  canto. 

regum  timendorum  in  proprios  greges, 
reges  in  ipsos  imperium  est  Iovi% 
clari  Giganteo  triumpho, 
cuncta  supercilio  moventis. 
est  ut  viro  vir  latius  ordinet 
arbusta  sulcis,  hic  generosior 
descendat  in  campum  petitor, 
moribus  hic  meliorque  fama 
contendat,  illi  turba  clientium 
sit  maior  :   aequa  lege  necessitas 
sortitur  insignis  et  imos  ; 

omne  capax  movet  urna  nomen. 
destrictus  ensis  cui  super  impia 
cervice  pendet,  non  Siculae  dapes 
dulcem  elaborabunt  saporem, 
non  avium  citharaeque  cantus 
somnum  reducent :   somnus  agrestium 
lenis  virorum  non  humilis  domos 
fastidit  umbrosamque  ripam, 
non  Zephvris  agitata  tempe. 
desiderantem  quod  satis  est  neque 
tumultuosum  sollicitat  mare, 
nec  saevos  Arcturi  cadentis 
impetus  aut  orientis  Haedi, 
non  verberatae  grandine  vineae 
fundusque  mendax,  arbore  nunc  aquas 
culpante,  nunc  torrentia  agros 
sidera,  nunc  hiemes  iniquas. 
contracta  pisces  aequora  sentiunt 
iactis  in  altum  molibus  :   huc  frequens 
caementa  demittit  redemptor 
cum  famulis  dominusque  terrae 
fastidiosus  ;   sed  timor  et  minae 

scandunt  eodem  quo  dominus,  neque 
decedit  aerata  triremi  et 

post  equitem  sedet  atra  cura. 
quodsi  dolentem  nec  Phrygius  lapis 
nec  purpurarum  sidere  clarior 
delenit  usus  nec  Falerna 

vitis  Achaemeniumque  costum, 
cur  invidendis  postibus  et  novo 
sublime  ritu  moliar  atrium  ? 
cur  valle  permutem  Sabina 
divitias  operosiores  ? 


98.  EIUSDEM. 

TYRRHENA  regum  progenies,  tibi 
non  ante  verso  lene  merum  cado 
cum  flore,  Maecenas,  rosarum  et 
pressa  tuis  balanus  capillis 
iam  dudum  apud  mest  :   eripe  te  morae, 
ne  semper  udum  Tibur  et  Aefulae 
declive  contempleris  arvom  et 
Telegoni  iuga  parricidae  ; 
fastidiosam  desere  copiam  et 
molem  propinquam  nubibus  arduis  ; 
omitte  mirari  beatae 

fumum  et  opes  strepitumque  Romae. 
plerumque  gratae  divitibus  vices 
mundaeque  parvo  sub  lare  pauperum 
cenae  sine  aulaeis  et  ostro 

sollicitam  explicuere  frontem. 
iam  clarus  occultum  Andromedae  pater 
ostendit  ignem,  iam  Procyon  furit 

et  stella  vesani  Leonis, 
sole  dies  referente  siccos  ; 
iam  pastor  umbras  cum  grege  languido 
rivomque  fessus  quaerit  et  horridi 
dumeta  Silvani,  caretque 
ripa  vagis  taciturna  ventis. 
tu  civitatem  quis  deceat  status 
curas  et  urbi  sollicitus  times 
quid  Seres  et  regnata  Cyro 

Bactra  parent  Tanaisque  discors 
prudens  futuri  temporis  exitum 
caliginosa  nocte  premit  deus 
ridetque,  si  mortalis  ultra 

fas  trepidat.     quod  adest  mcmento 
componere  aequos  ;   cetera  fluminis 
ritu  feruntur,  nunc  medio  alveo 
cum  pace  delabentis  Etruscum 
in  mare,  nunc  lapides  adesos 
stirpisque  raptas  et  pecus  et  domos 
volventis  una,  non  sine  montium 
clamore  vicinaeque  silvae, 
cum  fera  diluvies  quietos 
inritat  amnis.      ille  potens  sui 
laetusque  deget,  cui  licet  in  diem 
dixisse  *  vixi :   cras  vel  atra 
nube  polum  pater  occupato, 
vel  sole  puro  ;   non  tamen  inritum, 
quodcumque  retrost,  efficiet  neque 
difHnget  infectumque  reddet 

quod  fugiens  semel  hora  vexit.' 
Fortuna  saevo  laeta  negotio  et 
ludum  insolentem  ludere  pertinax 
transmutat  incertos  honores, 

nunc  mihi,  nunc  alii  benigna. 
laudo  manentem  ;   si  celeris  quatit 
pinnas,  resigno  quae  dedit  et  mea 
virtute  me  involvo  probamque 
pauperiem  sine  dote  quaero. 
non  est  meum,  si  mugiat  Africis 
malus  procellis,  ad  miseras  preces 
decurrere  et  votis  pacisci, 

ne  Cypriae  Tyriaeque  merces 
addant  avaro  divitias  mari : 
tunc  me  biremis  praesidio  scaphae 
tutum  per  Aegaeos  tumultus 
aura  feret  geminusque  Pollux. 


gg.  BOETHIL 

QUOD  mundus  stabili  fide 
concordes  variat  vices  ; 
quod  pugnantia  semina 
foedus  perpetuom  tenent ; 
quod  Phoebus  roseum  diem 
curru  provehit  aureo, 
ut  quas  duxerit  Hesperus 
Phoebe  noctibus  imperet, 
ut  rluctus  avidum  mare 
certo  fine  coerceat, 
ne  terris  liceat  vagis 
latos  tundere  terminos  ; 
hanc  rerum  seriem  ligat, 
terras  ac  pelagus  regens, 
et  caelo  imperitans  amor. 
hic  si  frena  remiseiit, 

quicquid  nunc  amat  invicem, 
bellum  continuo  geret  ; 
et  quam  nunc  socia  fide 
pulcris  motibus  incitant, 
certent  solvere  machinam. 
hic  sancto  populos  quoque 
iunctos  foedere  continet : 
hic  et  coniuoii  sacrum 

o 

castis  nectit  amoribus : 
hic  fidis  etiam  sua 
dictat  iura  sodalibus. 
o  felix  hominum  genus, 
si  vestros  animos  amor, 
quo  caelum  regitur,  regat ! 


ioo.  SENECAE. 

OMNIA  tempus  edax  depascitur,  omnia  carpit, 

omnia  sede  movet,  nil  sinit  esse  diu. 
flumina  deficiunt,  profugum  mare  litora  siccant, 

subsidunt  montes  et  iuga  celsa  ruunt. 
quid  tam  parva  loquor  ?     moles  pulcerrima  caeli 

ardebit  rlammis  tota  repente  suis. 
omnia  mors  poscit.     lex  est,  non  poena,  perire : 

hic  aliquo  mundus  tempore  nuilus  erit. 


FINIS. 

